open-index/open-wikipedia-markdown huggingface dataset:
കൈപ്പമംഗലം

കേരളത്തിലെ തൃശൂർ ജില്ലയിലെ ഒരു ഗ്രാമമാണ്  ** കൈപ്പമംഗലം**. 2011 ലെ ജനസംഖ്യാ കണക്കെടുപ്പു പ്രകാരം 35626 ആണ് ജനസംഖ്യ. ഇതിൽ 16290 പുരുഷന്മാരും 19336 സ്ത്രീകളും ആണുള്ളത്.

## പേരിനു പിന്നിൽ
കൈപ്പമംഗലം എന്ന നാമം കപ്പൽ മണ്ഡപത്തിൽ നിന്നും ഉണ്ടായതാണെന്ന് വിശ്വസിക്കപ്പെടുന്നു. പാശ്ചാത്യർ അയിരൂരിനടുത്തെ സ്ഥലത്ത് കപ്പലിറങ്ങിയ മേഖലയേ പറയപ്പെടുന്ന പേരാണ്  കപ്പൽ മണ്ഡപം.

കപ്പം പിരിക്കുന്നവരുടെ മംഗലം എന്നർത്ഥത്തിൽ കപ്പമംഗലം എന്നും സ്ഥലനാമ ചരിത്ര രേഖകളിൽ കാണപ്പെടുന്നുണ്ട്. പൊന്നാനി നാടിന്റെ രാജാവായിരുന്ന വാക്കയിൽ കൈമൾക്കായിരുന്നു കപ്പം പിരിക്കാനുള്ള അവകാശം ഉണ്ടായിരുന്നത്. പിന്നീട് കപ്പമംഗലം എന്നത് കൈപ്പമംഗലമായി മാറുകയും ചെയ്തു.
## ചരിത്രം
കൊടുങ്ങല്ലുരിന്റെയും തൃപ്രയാറിന്റെയും ഏകദേശം മധ്യഭാഗത്താണ് ഈ സ്ഥലം. ടിപ്പു സുൽത്താന്റെ സംഘം ഈ മേഖലയിൽ താമസിച്ചിരുന്നതായി ചരിത്രത്തിൽ നിന്നും വ്യക്തമാണ്. ടിപ്പു സുൽത്താൻ തന്റെ സൈന്യവുമായി പടയോട്ടം നടത്തിയിരുന്നപ്പോൾ പട്ടാളക്യാമ്പായി കയ്പമംഗലം കൊപ്രക്കളം എന്ന കച്ചേരിപ്പറമ്പ് ഉപയോഗിച്ചിരുന്നു. കച്ചേരിപറമ്പ് എന്ന പേര് വരാൻ തന്നെ കാരണം ടിപ്പുവിന്റെ സൈനിക കോടതി അവിടെ പ്രവർത്തിച്ചിരുന്നതുകൊണ്ടാണ്. 

1951-ൽ കൈപൊക്കി വോട്ടിലൂടെയാണ് ആദ്യത്തെ പഞ്ചായത്തുസമിതി നിലവിൽ വന്നത്. 1962-ൽ വില്ലേജു പുനർനിർണ്ണയത്തോടെ കയ്പമംഗലം വില്ലേജ് കൊടുങ്ങല്ലൂർ താലൂക്കിന്റെ ഭാഗമായി. പടിഞ്ഞാറ് അറബിക്കടലും, കിഴക്ക് കനോലി കനാലും അതിരിടുന്ന ഈ പ്രദേശം ഒരു തീരസമതല പ്രദേശമാണെന്ന് പറയാം. ഒരു നിര കൃഷിഭൂമിയും, ഒരു നിര പാടവും എന്ന നിലയിൽ കിഴക്ക് നിന്ന് പടിഞ്ഞാറോട്ട് വിഭജിതരൂപത്തിലാണ് ഭൂമിയുടെ കിടപ്പ്.തിരുവിതാംകൂർ നിന്ന് വടക്കോട്ട് ഒഴുകി ബേപ്പൂർ പുഴ വരെ എത്തുന്ന ഉൾനാടൻ ജലഗതാഗതമാർഗ്ഗമായ കനോലി കനാൽ കയ്പമംഗലത്തിന്റെ കിഴക്കേ അതിരിലൂടെയാണ് ഒഴുകുന്നത്.
കേരളത്തിൽ ആദ്യത്തെ മുസ്ളീം ദേവാലയമായ ചേരമാൻ പള്ളിക്കുശേഷം നിലവിൽ വന്ന പള്ളികളിലൊന്നാണ് കയ്പമംഗലം കൂരിക്കുഴി ജുമാമസ്ജിദ്. മസ്ജിദ് നിർമ്മിക്കുന്നതിനാവശ്യമായ സ്ഥല സൗകര്യമൊരുക്കികൊടുത്തത് വാക്കയിൽ കൈമളായിരുന്നു. പൊന്നാനി താലൂക്കിലെ രാജകുടുംബമായിരുന്ന വാക്കയിൽ കുടുംബം, കൊടുങ്ങല്ലൂർ കോവിലകം, ഏലൂർമന, ഒളനാട്ട് പണിക്കർ, അയിരൂർ ദേവസ്വം, ദേശമംഗലം,പുഴങ്കരയിലം, കുമരംചിറ ദേവസ്വം, പുതുവീട്ടിൽ കുടുംബം എന്നിവരായിരുന്നു ഈ നാട്ടിലെ ഭൂമി മുഴുവൻ കൈയടക്കി വച്ചിരുന്ന ജന്മിപ്രമാണിമാർ. 80 ശതമാനം സ്വത്തുക്കളും ഇവരുടെ കൈവശമായിരുന്നു.

## ഇന്ന്
ഗൾഫുമേഖല സൃഷ്ടിച്ച  തൊഴിലവസരങ്ങളുടെ പശ്ചാത്തലത്തിൽ വൻ സാമ്പത്തിക കുതിച്ചുചാട്ടം തന്നെ ഈ പ്രദേശത്തുണ്ടായി. പഞ്ചായത്തിലെ നല്ലശതമാനം  കുടുംബംഗങ്ങളും ഗൾഫുമേഖലയെ ആശ്രയിച്ചാണ് ജീവിക്കുന്നത്. പഴയ ഓലപ്പുരയുടേയും ഓടിന്റേയും സ്ഥാനത്ത് കോൺക്രീറ്റുവീടുകൾ ഉയരുന്നു.എൻ.എച്ച് 17-ന് സമാന്തരമായി കിഴക്ക് മതിലകം പള്ളി മുതൽ ചേറ്റുവ വരെയും പടിഞ്ഞാറ് അഴീക്കോട് മുതൽ ചേറ്റുവ വരേയും ടിപ്പു സുൽത്താൻ റോഡെന്ന പേരിൽ രണ്ട് റോഡുകൾ കയ്പമംഗലം ഗ്രാമപഞ്ചായത്തിലൂടെ കടന്നുപോകുന്നുണ്ട്. 1940-കൾ വരെ ജലഗതാഗതമാർഗ്ഗവും ഈ പ്രദേശത്ത് സാർവ്വത്രികമായിരുന്നു. ബ്രിട്ടീഷുകാരനായ കനോലി സായ്പാണ് പഞ്ചായത്തിന്റെ കിഴക്കേ അതിർത്തിയിലൂടെ കടന്നുപോകുന്ന ദീർഘദൂരകനാൽ നിർമ്മിച്ചത്. പ്രസ്തുത കനാൽ ഇന്ന് കനോലി കനാൽ എന്ന പേരിൽ അറിയപ്പെടുന്നു. കോട്ടപ്പുറം മുതൽ ചേറ്റുവ - ചാവക്കാട് - പൊന്നാനി വരെ നീണ്ട് കിടക്കുന്നതാണ് ഈ കനാൽ.

## ചിത്രശാല

പ്രമാണം:Kaipamangalam Vanjipura - കൈപ്പമംഗലം വഞ്ചിപ്പുര 03.JPG
പ്രമാണം:Kaipamangalam Vanjipura - കൈപ്പമംഗലം വഞ്ചിപ്പുര 08.JPG
പ്രമാണം:Kaipamangalam Vanjipura - കൈപ്പമംഗലം വഞ്ചിപ്പുര 06.JPG


## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അർത്ഥവിജ്ഞാനം

ഭാഷാർത്ഥത്തെക്കുറിച്ചുള്ള പഠനമാണ് **അർത്ഥവിജ്ഞാനം** (Semantics).
## വിവിധ തലങ്ങൾ
ഒന്നു മറ്റൊന്നുമായി ബന്ധപ്പെട്ടു കിടക്കുന്ന അർത്ഥമേഖലയാണ് ഭാഷയിലെ പദങ്ങൾ. 
ഭാഷാശാസ്ത്രത്തിന്റെ കാഴ്ചപ്പാടിൽ ഭാഷ വ്യത്യസ്ത തലങ്ങളിലാണ് അപഗ്രഥിക്കപ്പെടുന്നത്. ആശയവിനിമയമാണ് ഭാഷയുടെ മുഖ്യധർമ്മം എന്നതിനാൽ അതിന് സഹായകമായ രീതിയിൽ ഭാഷാപദങ്ങൾ വിന്യസിക്കപ്പെടുന്നതെങ്ങനെയെന്നും  ഓരോ വ്യത്യസ്ത സന്ദർഭങ്ങളിലും അനുയോജ്യമായ അർത്ഥം കണ്ടെത്താൻ കഴിയുന്നതെങ്ങനെയെന്നും അന്വേഷിക്കേണ്ടതുണ്ട്. അർഥത്തിന്റെ വ്യത്യസ്തമായ അടരുകൾ പരിശോധിക്കുന്നതിന് സഹായകമായ ധാരാളം വിജ്ഞാനശാഖകൾ ഉണ്ട്. അവയെല്ലാം തന്നെ കൂട്ടിച്ചേർത്തുപയോഗിച്ചാൽപ്പോലും അർത്ഥം പൂർണമായി വിശദീകരിക്കുക പ്രയാസമായിരിക്കും. പദങ്ങളുടെ സൂചിതാർത്ഥത്തെയും നിയതാർത്ഥത്തെയും ഭാഷാശാസ്ത്രത്തിന്റെ വെളിച്ചത്തിൽ വിവേചിച്ചു കാണിക്കേണ്ടിവരും. ഭാഷയിലെ എല്ലാ ഘടകങ്ങൾക്കും ഒരേ പോലെയുള്ള അർത്ഥം കാണിച്ചുതരാൻ കഴിയില്ല. അടിസ്ഥാനപരമായി ഒരു രൂപിമത്തിന്റെ അർത്ഥത്തെ ഒരു അർത്ഥിമമായി കണക്കാക്കിയാണ് അർത്ഥവിജ്ഞാനം ഘടനാപരമായി അർത്ഥത്തെ അപഗ്രഥിക്കുന്നത്.

## അവലംബം
അഗ്മാർക്ക്

*കാർഷികവിപണനം* എന്നർഥം വരുന്ന ഒരു ഇംഗ്ലീഷ് സംജ്ഞയുടെ (Agricultural Marketing) സംക്ഷിപ്തരൂപമാണ് **ആഗ്മാർക്ക്**. 1937-ലെ കാർഷികോത്പന്ന (തരംതിരിക്കലും വിപണനവും) നിയമനിർമ്മാണത്തിനുശേഷം, 'അഗ്മാർക്ക്' എന്നത് ഇന്ത്യയിൽ ഉത്പന്നങ്ങളുടെ കലർപ്പില്ലായ്മയുടെയും ഗുണത്തിന്റെയും ദേശീയ ചിഹ്നമായിത്തീർന്നിട്ടുണ്ട്. വിവിധ സ്ഥലങ്ങളിലും വിവിധ സാഹചര്യങ്ങളിലുമുള്ള കാർഷികോത്പന്നങ്ങളുടെ ഗുണത്തിന് വൻതോതിൽ വ്യത്യാസമുണ്ടാകുന്നു. എന്നാൽ ഈ ഗുണവ്യത്യാസം വിലനിലവാരത്തിൽ അർഹമാംവിധം പ്രതിഫലിക്കുന്നതുമില്ല. തത്ഫലമായി ഉത്പാദകർക്ക് ഗുണനിലവാരമുള്ള സാധനങ്ങൾ ഉത്പാദിപ്പിക്കുന്നതിൽ താത്പര്യം കുറയാൻ തുടങ്ങി. അങ്ങനെ നല്ല സാധനങ്ങൾ ഗൃഹാവശ്യങ്ങൾക്കും വ്യാവസായികാവശ്യങ്ങൾക്കും മറ്റും ലഭിക്കാൻ പ്രയാസം നേരിട്ടു. ഉത്പന്നങ്ങൾക്കു പൊതുവായ ഒരു ഗുണനിലവാരമില്ലെന്നായപ്പോൾ വ്യാപാരരംഗത്ത് മായം ചേർക്കലുൾപ്പെടെയുളള അഴിമതികൾ നടമാടാൻ തുടങ്ങി. ഈ പ്രശ്നങ്ങൾക്കെല്ലാമുള്ള ഒരു പരിഹാരമെന്നനിലയിലാണ് മുൻചൊന്ന നിയമം പ്രാവർത്തികമാക്കിയത്.

കാർഷികോത്പന്നങ്ങളുടെ ഭൗതികവും ആന്തരികവുമായ സവിശേഷതകൾ ശരിയായ രീതിയിൽ പരിശോധിച്ച ശേഷമാണ് അവയുടെ തരംതിരിക്കലിനുള്ള നിലവാരം തിട്ടപ്പെടുത്തുന്നത്. ഉത്പന്നങ്ങളുടെ തൂക്കം, ആകൃതി, വലിപ്പം, നിറം, അപദ്രവ്യങ്ങൾ, കേടുപാടുകൾ, ഗുണത്തെ ബാധിക്കുന്ന ഈർപ്പം, ചൂട് തുടങ്ങിയവ കൊണ്ടുണ്ടാകുന്ന കേടുകൾ എന്നിവയെല്ലാം ഇക്കാര്യത്തിൽ പരിഗണിക്കപ്പെടുന്നു. നിയമാനുസരണം തിട്ടപ്പെടുത്തുന്ന നിലവാരത്തിന്റെ അടിസ്ഥാനത്തിൽ ഉത്പന്നങ്ങളെ തരംതിരിച്ച് വിപണനമുദ്ര (അഗ്മാർക്ക്)യോടുകൂടി വില്പ്പന നടത്തുവാൻ സന്നദ്ധമാകുന്ന വ്യക്തികൾക്കും സ്ഥാപനങ്ങൾക്കും അതിന് അധികാരപത്രം നല്കുന്നു. ഗവൺമെന്റിന്റെ കാർഷിക വിപണനോപദേഷ്ടാവാണ് ഇങ്ങനെ അധികാരപത്രങ്ങൾ അനുവദിച്ചുകൊടുക്കുന്നത്. ചില കയറ്റുമതിച്ചരക്കുകൾക്ക് ഇത്തരം തരംതിരിക്കലും മുദ്രചാർത്തലും നിർബന്ധമാക്കിയിട്ടുണ്ട്.

1943-ൽ ഈ നിയമത്തിന് കാലാനുസൃതമായ പരിഷ്കാരം വരുത്തി. അതോടെ, കൂടുതൽ കാർഷികോത്പന്നങ്ങളെ നിയമപരിധിയിൽ ഉൾപ്പെടുത്തി. ക്ഷീരോത്പന്നങ്ങൾ, സസ്യ-എണ്ണകൾ, മുട്ടകള്‍, പഴവർഗങ്ങൾ, പഴവർഗോത്പന്നങ്ങൾ, കാപ്പി, ഗോതമ്പ്, അരി, പരുത്തി, അടയ്ക്ക, ടർപന്റയിൻ‍, റസിൻ, കമ്പിളി, പുകയില, തുകൽസാധനങ്ങൾ തുടങ്ങി നാല്പ്പതിലധികം ഉത്പന്നങ്ങളുടെ ഇരുന്നൂറ്റിയൻപതോളം ഇനങ്ങൾക്ക് *അഗ്മാർക്ക്* നല്കപ്പെട്ടിട്ടുണ്ട്.

## അവലംബം

## പുറത്തേക്കുള്ള കണ്ണികൾ

* Agmark Intermodal Systems
* Using Agmark Bulk Tanks 
* Agmark Standards for Indian Spices 

വർഗ്ഗം:കാർഷിക സാമ്പത്തികശാസ്ത്രം
വർഗ്ഗം:കാർഷിക നിയമങ്ങൾ
വരവേൽപ്പ്

സത്യൻ അന്തിക്കാടിന്റെ സംവിധാനത്തിൽ മോഹൻലാൽ, ശ്രീനിവാസൻ, മുരളി, രേവതി എന്നിവർ പ്രധാനവേഷങ്ങളിൽ അഭിനയിച്ച് 1989-ൽ പുറത്തിറങ്ങിയ ഒരു മലയാളചലച്ചിത്രമാണ് ***വരവേൽപ്പ്***. കെ.ആർ.ജി. മൂവി ഇന്റർനാഷണലിന്റെ ബാനറിൽ കെ. രാജഗോപാൽ നിർമ്മിച്ച ഈ ചിത്രം കെ.ആർ.ജി. എന്റർപ്രൈസസ് ആണ് വിതരണം ചെയ്തത്. കഥയും തിരക്കഥയും സംഭാഷണവും രചിച്ചത് ശ്രീനിവാസൻ ആണ്.

## അഭിനേതാക്കൾ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതം പകർന്നത് ജോൺസൺ ആണ്. 
; ഗാനങ്ങൾ
# ദൂരെ ദൂരെ സാഗരം തേടി – കെ.ജെ. യേശുദാസ്
# വെള്ളാരപ്പൂമല മേലെ – കെ.ജെ. യേശുദാസ്
# ദൂരെ ദൂരെ സാഗരം തേടി – കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''വരവേൽപ്പ്‌''  – മലയാളസംഗീതം.ഇൻഫോ
* http://popcorn.oneindia.in/title/5978/varavelppu.html

വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:കെ. ജി, രാജഗോപാൽ നിർമ്മിച്ച ചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
രൂപവിജ്ഞാനം

സ്വനങ്ങൾ ചേർന്നുണ്ടാകുന്ന അർത്ഥപ്രദാനശേഷിയുള്ള ഏറ്റവും ചെറിയ ഭാഷാ ഘടകമാണ് *രൂപിമം*. രൂപിമങ്ങളെക്കുറിച്ചു പഠിക്കുന്ന ഭാഷാശാസ്ത്രശാഖയാണ് **രൂപവിജ്ഞാനം**. കാട്ടിൽ എന്ന പദത്തിൽ അർത്ഥപ്രദാനശേഷിയുള്ള രണ്ടു ഘടകങ്ങൾ (രൂപിമങ്ങൾ) ഉണ്ട്. 'കാട്' എന്ന നാമവും അധികരണാർത്ഥദ്യോതകമായ 'ഇൽ' എന്ന പ്രത്യയവും. രൂപിമനിർണയത്തിൽ ആദ്യംവേണ്ടത് സംയോജനഫലമായി പദരൂപങ്ങളായിട്ടുള്ളവയിൽ നിന്ന് അവയിലടങ്ങിയിട്ടുള്ള ചെറിയ രൂപമാത്രകളെ വേർതിരിക്കലാണ്. വിഭക്തികളെയും മറ്റും ഈ രീതിയിൽ വേർതിരിച്ചു കാണിക്കേണ്ടതുണ്ട്. സംബന്ധികാവിഭക്തിയായ ന്റെ, ഉടെ മുതലായവയെ ഒരേ രൂപിമത്തിന്റെ ഉപരൂപങ്ങളായി കാണുന്നു. 

സാമാന്യമായി രൂപിമങ്ങളെ സ്വതന്ത്രമെന്നും ആശ്രിതമെന്നും തിരിക്കാം. 'അമ്മ' എന്നത് സ്വതന്ത്രരൂപിമവും 'ഉടെ' എന്നത് ആശ്രിതരൂപിമവുമാണ്. ആശ്രിതരൂപിമത്തെയാണ് പ്രത്യയം എന്നുപറയുന്നത്. പ്രത്യയത്തെ ഏതു രൂപത്തോടാണോ ചേർക്കുന്നത് അതിനെ പ്രകൃതി എന്നു പറയുന്നു. പ്രകൃതിക്ക് മുന്നിൽ വരുന്ന പ്രത്യയത്തെ പുരഃപ്രത്യയം എന്നും, പിന്നിൽ വരുന്നതിനെ പരപ്രത്യയം എന്നും ധാതുവിനിടയിൽ വരുന്നതിനെ മധ്യപ്രത്യയം എന്നും പറയുന്നു.

വർഗ്ഗം:ഭാഷാശാസ്ത്രം
ലോക പുഞ്ചിരി ദിനം

ലോക പുഞ്ചിരി ദിനം, എല്ലാ വർഷവും ഒക്ടോബർ മാസത്തിലെ ഒന്നാം വെള്ളി ആഴ്ച  ആണ് ആചരിക്കുന്നത് ."ഒരു കാരുണ്യ പ്രവൃത്തി ചെയ്യൂ ; പുഞ്ചിരിക്കാൻ മറ്റുള്ളവരെ സഹായിക്കൂ" എന്നതാണ് 2010 ലെ പുഞ്ചിരിദിന സന്ദേശം.

ലോകമെങ്ങും പ്രചാരത്തിലുള്ള പുഞ്ചിരി മുഖത്തിന്റെ സൃഷ്ട്ടവ്  പ്രശസ്ത  ചിത്രകാരൻ ഹാർവി ബാളാണ്. ഒരു  ഇൻഷുറൻസ് കമ്പനിക്കു വെറും 45 ഡോളർ പ്രതിഫലം വാങ്ങിയാണ് ഈ ചിത്രം നൽകിയത്. 1999 ല് അദ്ദേഹം ആണ് ലോക പുഞ്ചിര ദിനം എന്ന ആശയം മുന്നോട്ടു വച്ചതു. 2001 ഏപ്രിൽ 12-നു ഹാർവി ബാൾ അന്തരിച്ചു .
അദ്ദേഹത്തിന്റെ ഒർമ നിലനിറുത്തുന്നതിലേക്കായി "ഹാർവി ബാൾ വേൾഡ് സ്മൈൽ ഫവ്ണ്ടാഷൻ"രൂപീകരിക്കപ്പെട്ടു.       

## അവലംബം
* മെട്രോ  മനോരമ, കൊച്ചി- 2010  ഒക്ടോബർ 1 

## External links
* http://www.worldsmileday.com/
കെ.എച്ച്. അലിക്കുഞ്ഞി

ഇന്ത്യയിലെ ആധുനിക മത്സ്യ കൃഷിയുടെ പിതാവ് എന്നറിയപ്പെടുന്ന ഒരു മത്സ്യഗവേഷണ വിദഗ്ദ്ധനായിരുന്നു **ഡോ. കെ.എച്ച്. അലിക്കുഞ്ഞി**. കേരള സംസ്ഥാന ഫിഷറീസ് ഉപദേഷ്ടാവായിരുന്ന അലിക്കുഞ്ഞി ഇന്ത്യൻ അക്കാദമി ഓഫ് സയൻസിലെ (ഡൽഹി) ആജീവനാന്ത അംഗമായിരുന്നു.  2010 സെപ്റ്റംബർ 26 ന് 93-ആം വയസ്സിൽ നിര്യാതനായി.

## ജീവിതരേഖ
തൃശൂർ ജില്ലയിലെ കൊടുങ്ങല്ലൂരിനടുത്ത ഏറിയാട് സ്വദേശിയാണ് അലിക്കുഞ്ഞി. മദ്രാസ് സർ‌വകലാശാലയിൽ നിന്ന് ബിരുദാനന്തര ബിരുദം നേടി. എറണാംകുളം മഹാരാജാസ് കോളേജിൽ അസിസ്റ്റന്റ് പ്രൊഫസറായി ഔദ്യോഗിക ജീവിതം ആരംഭിച്ചു. ഇന്ത്യയിലെ ആദ്യത്തെ ഫിഷറീസ് ഡീംഡ് സർ‌വകലാശാല അലിക്കുഞ്ഞിയുടെ ശ്രമഫലമായാണ് മുംബൈയിൽ നിലവിൽ വന്നത്. സംസ്ഥാന ഫിഷറീസ് ഉപദേഷ്ടാവായിരിക്കുമ്പോൾ ആണ് കേരളത്തിലെ ആദ്യ ചെമ്മീൻ‌കുഞ്ഞ് ഉല്പാദനം കേന്ദ്രം കൊടുങ്ങല്ലൂർ അഴിക്കോട് ആരംഭിക്കുന്നത്.
ഭാര്യ:അസ്മ. നാലുമക്കൾ

## സാരഥ്യം
*ഇന്ത്യൻ കാർഷിക കൗൺസിലിന്റെ സെൻട്രൽ ഇൻലന്റ് ഫിഷറീസ് ഡയറക്ടർ
*കേരള സർക്കാർ ഫിഷറീസ് ഉപദേഷ്ടാവ്
*മദ്രാസ് ഫിഷറീസ് വിഭാഗം അസിസ്റ്റന്റ് ഡയറക്ടർ

## അവലംബം

വർഗ്ഗം:മത്സ്യഗവേഷകർ
വർഗ്ഗം:തൃശ്ശൂർ ജില്ലയിൽ ജനിച്ചവർ
സുരേഷ് കൽമാഡി

നാല് തവണ രാജ്യസഭാംഗം, മൂന്ന് തവണ 
ലോക്സഭാംഗം, നരസിംഹ റാവു മന്ത്രിസഭയിലെ കേന്ദ്ര റെയിൽവേ വകുപ്പിൻ്റെ ചുമതലയുള്ള സഹമന്ത്രി, ഇന്ത്യൻ ഒളിമ്പിക് അസോസിയേഷൻ ദേശീയ അധ്യക്ഷൻ എന്നീ നിലകളിൽ പ്രവർത്തിച്ച മഹാരാഷ്ട്രയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു** സുരേഷ് കൽമാഡി(1944-2025) **

## ആദ്യകാല ജീവിതം, സൈനിക സേവനങ്ങൾ
പൂനെയിലെ സെന്റ് വിൻസെന്റ് ഹൈസ്കൂളിലും, ഫെർഗൊസോൺ കോളേജിലുമായിട്ടാണ് കൽമാഡി തന്റെ വിദ്യാഭ്യാസം നിർ‌വ്വഹിച്ചത്. 1964-ൽ പൂനെയിലെ നാഷണൽ ഡിഫൻസ് അക്കാദമിയിലും, പിന്നീട് അലഹബാദിലെ ജോധ്പൂരിലെ എയർഫോഴ്സ് ഫ്ലൈയിംഗ് കോളേജിലും സേവനമനുഷ്ഠിച്ചു.
## രാഷ്ട്രീയ ജീവിതം
1977-ൽ കൽമാഡി പൂനെ ഇന്ത്യൻ യൂത്ത് കോൺഗ്രസിന്റെ പ്രസിഡണ്ടായി. പിന്നീട് 1978 മുതൽ 1980 വരെ മഹാരാഷ്ട്ര ഇന്ത്യൻ യൂത്ത് കോൺഗ്രസിന്റെ പ്രസിഡണ്ടായി. 1982 മുതൽ 1995 വരെ മൂന്നുഘട്ടങ്ങളിലും പിന്നീട് 1998-ലും രാജ്യാസഭാംഗമായിരുന്നിട്ടുണ്ട്. 1996-ൽ പതിനൊന്നാം ലോകസഭയിലേക്കും, 2004-ൽ പതിനാലാം ലോകസഭയിലേക്കും കൽമാഡി തെരഞ്ഞെടുക്കപ്പെട്ടിട്ടുണ്ട്.  നരസിംഹറാവു ഇന്ത്യൻ പ്രധാനമന്ത്രിയായിരുന്ന കാലത്ത് 1995 മുതൽ 1996 വരെ റെയിൽവേ മന്ത്രിയായും പ്രവർത്തിച്ചു.. 

ഇന്ത്യൻ ഒളിമ്പിക് അസോസിയേഷന്റെ പ്രസിഡണ്ടായ ഇദ്ദേഹം 2010 ഒക്ടോബർ 3 മുതൽ 14 വരെ ഡൽഹിയിൽ നടക്കുന്ന കോമൺവെൽത്ത് ഗെയിംസിന്റെ കാര്യനിർവ്വാഹകസമിതി ചെയർമാനായും കൽമാഡി തെരഞ്ഞെടുക്കപ്പെട്ടു. 2008 ഒക്ടോബർ 11-നു് പൂനെയിൽ വെച്ചു നടന്ന ഇന്ത്യൻ ഒളിമ്പിക് അസോസിയേഷന്റെ പ്രസിഡണ്ട് തെരഞ്ഞെടുപ്പിൽ നാലാം തവണയും കൽമാഡി പ്രസിഡണ്ടായി തെരഞ്ഞെടുക്കപ്പെട്ടു.

## കോമൺവെൽത്ത് അഴിമതി
2010-ൽ ഇന്ത്യയിൽ വെച്ചു നടന്ന കോമൺവെൽത്ത് ഗെയിംസ് നടത്തിപ്പുമായി ബന്ധപ്പെട്ട് വിവിധ കമ്പനികൾക്ക് നൽകിയ കരാറിൽ ഉണ്ടായ ക്രമക്കേടും അഴിമതിയും മൂലം സർക്കാരിന് 90 കോടി നഷ്ടമുണ്ടാക്കിയെന്ന കേസിൽ 2011 ഏപ്രിൽ മാസത്തിൽ അന്വേഷണ വിധേയമായി കൽമാഡി ജയിലിലടക്കപ്പെട്ടു. 2012 ജനുവരി 19-ന് അഞ്ച് ലക്ഷം രൂപയുടെ ബോണ്ടിൽ ഡൽഹി ഹൈക്കോടതി കൽമാഡിക്കു ജാമ്യം നൽകിയിരുന്നു.

## അവലംബം


വർഗ്ഗം:1944-ൽ ജനിച്ചവർ
വർഗ്ഗം:മേയ് 1-ന് ജനിച്ചവർ
വർഗ്ഗം:2026-ൽ മരിച്ചവർ

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:കായികകാര്യനിർവാഹകർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
മുട്ടമ്പ്

പണ്ടുകാലത്ത് കേരളത്തിൽ നായാട്ടിനു വേണ്ടി ഉപയോഗിച്ചിരുന്ന ഒരു ആയുധമാണ് **മുട്ടമ്പ്**.

## രൂപം
പേരു സൂചിപ്പിക്കുന്നതു പോലെ ഇതൊരു അമ്പാണ്. എന്നാൽ സാധാരണ അമ്പുകളിൽ നിന്നും വ്യത്യസ്തമായി ഇതിനു കൂർത്ത മുനയല്ല ഉള്ളത്. പകരം മുഴയുള്ള ഒരു തടിക്കഷണമായ മുട്ട് ആണ് അഗ്രഭാഗത്ത് പിടിപ്പിച്ചിരിക്കുന്നത്.

## പേരിനു പിന്നിൽ
അമ്പിന്റെ അഗ്രത്ത് മുഴയുള്ള തടിക്കഷണമായ മുട്ട് പിടിപ്പിച്ചിരിക്കുന്നത് കൊണ്ട് മുട്ടമ്പ് എന്ന പേരു വന്നു.

## ഉപയോഗം
ഇരകളുടെ രക്തം വാർന്നുപോവാതെ തന്നെ വേട്ടയാടിപ്പിടിക്കുന്നതിനാണ് മുട്ടമ്പ് ഉപയോഗിക്കുന്നത്. മുട്ടമ്പ് സാധാരണ അമ്പ് എയ്യുന്നതുപോലെ വില്ലിൽ വെച്ച് ജീവികളുടെ മർമ്മസ്ഥാനം നോക്കി എയ്യുന്നു. മുഴപോലുള്ള ഈ മുട്ട് മർമ്മത്ത് കൊള്ളുന്നതോടെ രക്തം വാർന്നുപോവാതെ ഇര മരിക്കുന്നു

## അവലംബം
ആൻഡിയൻ വിഷത്തവള

ഡെൻഡ്രോബാറ്റിഡൈ കുടുംബത്തിൽപ്പെട്ട ഒരിനം തവളയാണ് **ആൻഡിയൻ വിഷത്തവള**(ഇംഗ്ലീഷ്:**Andean Poison Frog**). കൊളംബിയയാണ് ഈ തവളകളുടെ ആവാസസ്ഥലം. ഈർപ്പം കൂടുതലുള്ള ചെറുകാടുകളാണിവയുടെ ആവാസ മേഖല. ആവാസ വ്യവസ്ഥയുടെ നാശം ഈ ജീവികളുടെ നിലനിൽ‌പ്പിനെ ബാധിച്ചിട്ടുണ്ട്. ഡേൻഡ്രോബേറ്റ്സ് ജനുസ്സിൽപ്പെട്ട ഇവയുടെ ശാസ്ത്രീയ നാമം ഡേൻഡ്രോബേറ്റ്സ് ഒപ്പിസ്തൊമെലാസ്(Dendrobates Opisthomelas) എന്നാണ്.

## അവലംബം
* Ramírez Pinilla, M.P., Osorno-Muñoz, M., Rueda, J.V., Amézquita, A. & Ardila-Robayo, M.C. 2004.  Dendrobates opisthomelas.   2006 IUCN Red List of Threatened Species.   Downloaded on 21 July 2007.

വർഗ്ഗം:വിഷത്തവളകൾ
വർഗ്ഗം:കൊളംബിയയിലെ ഉഭയജീവികൾ
നീലവയറൻ വിഷത്തവള

ഡെൻഡ്രോബാറ്റിഡൈ കുടുംബത്തിൽപ്പെട്ട ഒരിനം തവളയാണ് **നീലവയറൻ വിഷത്തവള**(ഇംഗ്ലീഷ്:**Blue Bellied Poison Frog**). കൊളംബിയയും, പനാമയുമാണ് ഈ തവളകളുടെ ആവാസമേഖല. ഈർപ്പം കൂടുതലുള്ള ചെറുകാടുകളാണിവയുടെ ആവാസസ്ഥലം. ഡേൻഡ്രോബേറ്റ്സ് ജനുസ്സിൽപ്പെട്ട ഇവയുടെ ശാസ്ത്രീയ നാമം ഡേൻഡ്രോബേറ്റ്സ് മിനുറ്റുസ്(Dendrobates Minutus) എന്നാണ്.

## അവലംബം

* Solís, F., Ibáñez, R., Jaramillo, C., Fuenmayor, Q., Jungfer, K.-H. & Bolívar, W. 2004.  Dendrobates minutus.   2006 IUCN Red List of Threatened Species.   Downloaded on 21 July 2007.

വർഗ്ഗം:വിഷത്തവളകൾ
ആഫ്രിക്കൻ രാക്ഷസത്തവള

ബുഫോനിഡൈ കുടുംബത്തിൽപ്പെട്ട ഒരിനം വലിയ പേക്കാന്തവളയാണ് **ആഫ്രിക്കൻ രാക്ഷസത്തവള** അഥവാ **കോംഗോ തവള** (ഇംഗ്ലീഷ്:**African Giant Toad**). അമീറ്റോഫ്രൈനസ് ജനുസ്സിൽപ്പെട്ട ഇവയുടെ ശാസ്ത്രീയ നാമം അമീറ്റോഫ്രൈനസ്  സൂപ്പർസിലിയാറിസ് (Amietophrynus Superciliaris) എന്നാണ്. കാമറൂൺ, മദ്ധ്യ ആഫ്രിക്ക, റിപ്പബ്ലിക് ഓഫ് കോംഗോ, ഡെമോക്രാറ്റിക് റിപ്പബ്ലിക് ഓഫ് കോംഗോ, ഐവറി കോസ്റ്റ്, ഗാബോൺ, നൈജീരിയ, ലിബിയ തുടങ്ങിയ സ്ഥലങ്ങളിൽ വ്യാപകമായി കാണപ്പെടുന്നു. ഈർപ്പം കൂടുതലുള്ള ചെറുകാടുകളാണിവയുടെ ആവാസസ്ഥലം.

## അവലംബം

* Tandy, M., Amiet, J.-L. & Rödel, M.-O. 2004.  Bufo superciliaris.   2006 IUCN Red List of Threatened Species.   Downloaded on 21 July 2007.

വർഗ്ഗം:തവളകൾ
ടെറൻസ് മലിക്

**ടെറൻസ് മലിക്ക്** ഒരു അമേരിക്കൻ ചലച്ചിത്ര സംവിധായനും തിരക്കഥാകൃത്തും നിർമ്മാതാവുമാണ്. ഇദ്ദേഹം നാല് ചലച്ചിത്രങ്ങളുടെ സംവിധായകനാണ്. ഇദ്ദേഹത്തിന്റെ *ദി തിൻ റെഡ് ലൈൻ* (The Thin Red Line) എന്ന ചിത്രം, മികച്ച അഭിനയം, മികച്ച സംവിധായകൻ എന്നീ മേഖലകളിലേക്ക് ഒരിക്കൽ അക്കാദമി പുരസ്കാരത്തിനുവേണ്ടി നാമനിർദ്ദേശം ചെയ്യുകയുണ്ടായി.

## ആദ്യജീവിതം
ഇദ്ദേഹത്തിന്റെ പിതാവ് ഒരു എണ്ണ സ്ഥാപനത്തിൽ ജോലി നോക്കുകയായിരുന്നു.
## അവലംബം
ടെക്സസ് തവള

അമേരിക്കൻ ഐക്യനാടുകളിൽ കാണപ്പെടുന്ന ഒരിനം പേക്കാന്തവളയാണ് **ടെക്സസ് തവള**(ഇംഗ്ലീഷ്:**Texas Toad**). മൂന്ന് ഇഞ്ച് വരെ വലിപ്പം മാത്രമുള്ള ഈ ചെറു പേക്കാന്തവളകൾ പ്രധാനമായും ടെക്സസ് പ്രവിശ്യയിലാണ് കൂടുതലായുള്ളത്. എന്നിരുന്നാൽ തന്നെയും ഒക്‌ലഹോമ, പടിഞ്ഞാറാൻ ന്യൂ മെക്സിക്കോ തൊട്ട് മെക്സിക്കോ വരെയും ആവാസമേഖലകളാണ്. ബുഫോനിഡൈ കുടുംബത്തിൽപ്പെട്ട ഇവ ബുഫോ ജനുസ്സിലാണുൾപ്പെടുത്തിയിരിക്കുന്നത്. ബുഫോ സ്പെക്കിയോസസ് (Bufo Speciosus) എന്നാണ് ശാസ്ത്രീയ നാമം.

## അവലംബം
*  (2004) The history of a Nearctic colonization: Molecular phylogenetics and biogeography of the Nearctic toads (*Bufo*). *Evolution* *58*: 2517–2535.
*  Database entry includes a range map and justification for why this species is of least concern.
*IUCN RangeMap: ''Bufo speciosus''

*USGS: Texas Toad

വർഗ്ഗം:തവളകൾ
ഇലത്തവള

സാധാരണയായി പച്ചത്തവള എന്നു വിളിക്കുന്ന **ഇലത്തവളകൾ**(ഇംഗ്ലീഷ്:**Leaf Frog** അഥവാ **The Common Green Frog**) റാണിഡേ ഗോത്രത്തിലെ ഒരു തവളയിനമാണ്. ഹൈലറാണാ ജനുസ്സിൽപ്പെട്ട ഇവയുടെ ശാസ്ത്രീയ നാമം ഹൈലറാണാ എറിത്രീയ(Hylarana Erythraea) എന്നാണ്. പ്രധാനമായും ഇവയെ കണ്ടൂവരുന്നത് ബ്രൂണൈ, കമ്പോഡിയ, ഇന്തോനേഷ്യ, ലാവോസ്, മലേഷ്യ, മ്യാന്മാർ, ഫിലിപ്പീൻസ്, സിംഗപ്പൂർ, തായ്‌ലാന്റ്, വിയറ്റ്നാം എന്നിവിടങ്ങളിലാണ്. അയനവൃത്തത്തിനടുത്തുളള ഉഷ്ണമേഖലാ വനങ്ങളിലെ ഈർപ്പം കൂടുതലുള്ള ചെറുകാടുകളാണിവയുടെ വാസസ്ഥാനം. ചതുപ്പുകൾ, നദീതീരങ്ങൾ, ഈർപ്പം കൂടുതലുള്ള പ്രദേശങ്ങൾ, ചെ​ളിപ്ര​ദേ​ശങ്ങൾ എന്നീ പ്രദേശങ്ങളിലും ഇവയെ കണ്ടു വരുന്നു. ചിലസമയങ്ങളിൽ കൃഷിസ്ഥലങ്ങളിലും ഇവയെ കാണാറുണ്ട്.

## അവലംബം
* Diesmos, A. *et al.*. 2004.  Rana erythraea.   2006 IUCN Red List of Threatened Species.   Downloaded on 23 July 2007.
## പുറത്തേക്കുള്ള കണ്ണികൾ
*Amphibian and Reptiles of Peninsular Malaysia - ''Hylarana erythraea''

വർഗ്ഗം:തവളകൾ
മഴത്തവള

കുറിവായൻ തവളയിനത്തിൽപ്പെട്ട ഒരിനം തവളയാണ് **മഴത്തവള** (ഇംഗ്ലീഷ്:**Rain Frog**). ഓസ്ട്രേലിയയിലാണ് ഈ തവളകളുടെ ജന്മദേശം. ഉഷ്ണമേഖലാ വനങ്ങളിലെ ഈർപ്പം കൂടുതലുള്ള ചെറുകാടുകളാണിവയുടെ വാസസ്ഥാനം. ആവാസ വ്യവസ്ഥയുടെ നാശം ഭീഷണിയായിട്ടുണ്ട്. ഓസ്ട്രോകപ്പെറീന എന്ന ജനുസ്സിൽ പ്പെട്ട മഴത്തവളകളുടെ ശാസ്ത്രീയനാമം ഓസ്ട്രോകപ്പെറീന പ്ലുവിയലിസ് (*Austrochaperina Pluvialis*) എന്നാണ്.

## അവലംബം

* Hero, J.-M. & Retallick, R. 2004.  Austrochaperina pluvialis.   2006 IUCN Red List of Threatened Species.   Downloaded on 23 July 2007.

വർഗ്ഗം:തവളകൾ
ആശയവിനിമയം

ആശയങ്ങളോ, വിചാരങ്ങളോ, വിവരങ്ങളോ(ideas , feelings and information ) പരസ്പരം കൈമാറ്റം ചെയ്യുന്നതിനെ **ആശയവിനിമയം** ( communication ) എന്നു പറയുന്നു. ഇവിടെ ഒരു വക്താവും (encoder ) ഒരു ശ്രോതാവും(decoder ) പിന്നെ ആശയവിനിമയത്തിനുള്ള മാധ്യമവും(medium ) ഉണ്ടായിരിക്കണം. ആശയവിനിമയം സ്വാധീനിക്കുന്നതും സ്വാധീനിക്കേണ്ടാതുമായ പെരുമാറ്റ തലങ്ങൾ (behavioural domains ):
* ബൌദ്ധികം (cognitive ) 
* മനോഭാവം ( affective ) 
* പ്രായോഗികത (psychomotor )

ആശയം പുറപ്പെടുവിക്കുന്ന ആളും ആശയം സ്വീകരിക്കുന്ന ആളും, കേവലമായ സംഭാഷണത്തിലുപരിയായി വ്യത്യസ്തങ്ങളായ ആശയവിനിമയോപാധികൾ എല്ലാ സന്ദർഭങ്ങളിലും ഉപയോഗിക്കപ്പെടുന്നു. 

സന്ദേശം പുറപ്പെടുന്ന സ്ഥലത്തെ ഉത്ഭവകേന്ദ്രമെന്നും സ്വീകരിക്കപ്പെടുന്ന സ്ഥലത്തെ പ്രാപ്യസ്ഥാനമെന്നും അത് കൈമാറ്റം ചെയ്യപ്പെടുന്ന മാധ്യമത്തെ സന്ദേശമാധ്യമം എന്നും സാമാന്യമായി പറയാം. ഉത്ഭവകേന്ദ്രത്തിൽ നിന്നും പുറപ്പെട്ട് സന്ദേശമാധ്യമത്തിലൂടെ പ്രാപ്യസ്ഥാനത്ത് എത്തുമ്പോഴാണ് ആശയവിനിമയം പൂർണ്ണമാകുന്നത്. അപ്പോൾ ആശയവിനിമയത്തിന് ചില സന്ദേശചിഹ്നങ്ങൾ ആവശ്യമാണെന്നു വരുന്നു.
 
ഭാഷാവിനിമയത്തിൽ വക്താവിൽ നിന്നും ശ്രോതാവിലേക്ക് ആശയം എത്തുന്നതിന് ചില ഘട്ടങ്ങൾ കൂടി ചൂണ്ടിക്കാണിക്കപ്പെടുന്നുണ്ട്. ആശയം, സങ്കേതനം (coding), വിനിമയമാധ്യമം, വിസങ്കേതനം (decoding), ആശയസ്വീകരണം എന്നിങ്ങനെ അവയെ അഞ്ചു ഘടകങ്ങളായി കാണാം. ആശയമെന്നത് വക്താവിന്റെ മനസ്സിൽ സംഭവിക്കുന്ന ക്രിയയാണ്. അതിനെ ആശയവിനിമയത്തിനുതകുന്ന രീതിയിലേക്കു പരിവർത്തനം ചെയ്യണം. അതാണ് സങ്കേതനം. ഇവിടെ ഭാഷാപദങ്ങളായി അവ ഉല്പാദിപ്പിക്കപ്പെടുന്നു. ഉച്ചാരണാവയവങ്ങളിലൂടെ പുറത്തേക്കു വരുന്നു. ശബ്ദതരംഗങ്ങളായി അവ സഞ്ചരിക്കുകയും ശ്രോതാവിന്റെ കർണങ്ങളിൽ എത്തുകയും ചെയ്യുന്നു. ശ്രോതാവ് അവയെ സ്വീകരിക്കുകയും തലച്ചോറിലേക്ക് കൈമാറുകയും ചെയ്യുന്നു. തലച്ചോറ് അവയെ വിസങ്കേതനം ചെയ്ത് ആശയത്തെ ഉൾക്കൊള്ളുന്നു.

ആശയവിനിമയത്തിന്റെ ഈ സങ്കേതന-വിസങ്കേതന മാതൃകയെ ഉത്തരഘടനാവാദത്തിന്റെ പശ്ചാത്തലത്തിൽ പുനർവിചിന്തനം നടത്തുന്ന സ്റ്റുവർട്ട് ഹാൾ ആശയവിനിമയപ്രക്രിയയിൽ അർഥം സുസ്ഥിരമല്ലെന്ന് വാദിക്കുന്നു. വക്താവിന്റെയും ശ്രോതാവിന്റെയും സാഹചര്യങ്ങൾക്കനുസരിച്ച് അർഥം പലതായി വ്യാഖ്യാനിക്കപ്പെടാം.

## പാഠഭാഗം ആസ്പദമാക്കി ചർച്ചചെയ്യുക

## പുറത്തേക്കുള്ള കണ്ണികൾ

വർഗ്ഗം:വാർത്താവിനിമയം
ക്യൂബൻ പുള്ളിത്തവള

ബുഫോനിഡൈ കുടുംബത്തിൽപ്പെട്ട ഒരിനം പേക്കാന്തവളയാണ് **ക്യൂബൻ പുള്ളിത്തവള** (ഇംഗ്ലീഷ്:**Cuban Spotted Toad**). ഇവയെ കൂടുതലായും ക്യൂബയിലാണ് കാണാറുള്ളത്. ഈർപ്പം കൂടുതലുള്ള ചെറുകാടുകൾ, വെള്ളക്കെട്ടുകൾ, അരുവികൾ എന്നിവിടങ്ങളാണ് ഇവയുടെ ആവാസസ്ഥലം. ആവാസ വ്യവസ്ഥയുടെ നാശം ഈ ജീവികളുടെ നിലനിൽ‌പ്പിനെ ബാധിച്ചിട്ടുണ്ട്. ബുഫൊ ജനുസ്സിലുള്ള ഇവയുടെ ശാസ്ത്രീയനാമം ബുഫൊ ടാലഡൈ (Bufo Taladai) എന്നാണ്.

## അവലംബം
* Hedges, B. & Díaz, L. 2004.  Bufo taladai.   2006 IUCN Red List of Threatened Species.   Downloaded on 21 July 2007.

വർഗ്ഗം:തവളകൾ
ഏഷ്യൻ രാക്ഷസത്തവള

ബുഫോനിഡൈ കുടുംബത്തിൽപ്പെട്ട ഒരിനം വലിയ പേക്കാന്തവളയാണ് **ഏഷ്യൻ രാക്ഷസത്തവള**(ഇംഗ്ലീഷ്:**Asian Giant Toad** അഥവ **River Toad**). ബുഫോ ജനുസ്സിൽപ്പെട്ട ഇവയുടെ ശാസ്ത്രീയ നാമം ബുഫൊ ആസ്പർ(Bufo Asper) എന്നാണ്. ദക്ഷിണ പൂർവേഷ്യയാണ് ഇവയുടെ ജന്മസ്ഥലം.

## ശരീര ഘടന
ശരീരം മുഴുവൻ കടും പച്ചയോ, കറുപ്പോ, തവിട്ട് നിറമോ ആയിരിക്കും. ശരീരം മുഴുവൻ പാലുണ്ണി പോലുള്ള കുരു കാണും. ശരീരത്തിന്റെ ആകെ നീളം 8.5 ഇഞ്ചാണ്.
## അവലംബം
*  Database entry includes a range map and a brief justification of why this species is of least concern

* 
*Frogs of the Malay Peninsula: Bufo asper 

വർഗ്ഗം:തവളകൾ
വാക്യഘടന

ആശയവിനിമയം നടക്കുന്നത് വാക്യങ്ങളിൽ കൂടിയാണ്. വാക്യതലത്തെക്കാൾ ചെറിയ ഘടകങ്ങൾ ആശയവിനിമയപ്രക്രിയയിൽ ഉണ്ടെങ്കിലും പ്രധാനമായും വാക്യങ്ങളാണ് പൂർണ്ണമായ അർത്ഥത്തോടുകൂടി ആശയവിനിമയം സാധ്യമാക്കുന്നതെന്നു പറയാം.പദങ്ങൾ ചേരുന്നതാണ് വാക്യം.വാക്യഘടകങ്ങളായ  പദങ്ങളിൽ സ്വതന്ത്രപദങ്ങളും ആശ്രിതപദങ്ങളും ഉണ്ട്. ഓരോ ഭാഷയിലും വാക്യഘടനയെ സംബന്ധിക്കുന്ന  നിയമങ്ങൾ വ്യത്യസ്തങ്ങളാണ്. മലയാളത്തിലെ ലളിതമായ വാക്യഘടനയിൽ കർത്താവ്, കർമ്മം, ക്രിയ എന്നിങ്ങനെയുള്ള ക്രമമാണുള്ളത്. 

വാക്യഘടനയുടെ ലളിതമായ അപഗ്രഥനരീതി താഴെപ്പറയുന്ന രീതിയിലാണ്. 
“ഗോപി വീട്ടിൽ വന്നു” എന്ന വാക്യത്തെ അപഗ്രഥിക്കുകയാണെങ്കിൽ ഇവയുടെ ഘടകങ്ങൾ ഗോപി എന്ന നാമപദസംഹിതയും *(Noun phrase)* വീട്ടിൽ വന്നു എന്ന ക്രിയാപദസംഹിതയുമാണ് *(Verb phrase)*. ക്രിയാപദസംഹിതയെ വന്നു എന്ന പൂർണക്രിയയായും വീട്ടിൽ എന്ന ക്രിയാപൂരകപദമായും വിഭജിക്കാൻ സാധിക്കും. പദങ്ങൾ തമ്മിലുള്ള അടുത്ത ബന്ധത്തെ ഈ രീതിയിൽ വ്യക്തമാക്കുന്ന അപഗ്രഥനരീതി ഇന്ന് വളരെയേറെ പ്രചരിക്കപ്പെട്ടിരിക്കുന്നു. 

ഭാഷാശാസ്ത്രത്തിന്റെ വ്യത്യസ്തങ്ങളായ സിദ്ധാന്തങ്ങൾ പലതരത്തിലുള്ള വാക്യഘടനാപഗ്രഥനരീതികളും അവതരിപ്പിക്കുന്നുണ്ട്. അവയിൽ ഏറെ പ്രചാരമുള്ളത് രചനാന്തരണരീതിക്കാണ്. ഭാഷയിൽ പ്രയോഗിക്കാൻ സാധ്യതയുള്ള എല്ലാ വാക്യങ്ങൾക്കും അവയ്ക്ക് നിയാമകമായ ഏതാനും വാക്യഘടനകളുടെ രൂപീകരണത്തെക്കുറിച്ചുള്ള നിയമങ്ങൾ കൊണ്ട് വിശദീകരണം നൽകാൻ കഴിയുമെന്ന് രചനാന്തരണരീതി വ്യക്തമാക്കുന്നു. സംഭാഷണവേളയിൽ വാക്യഘടനയിലെ എല്ലാ വ്യാകരണഘടകങ്ങളും കടന്നുവരാറില്ല. എല്ലാത്തരം വ്യാകരണഘടകങ്ങളും അടങ്ങിയ വാക്യങ്ങളെ സമ്പൂർണവാക്യങ്ങൾ എന്നും അല്ലാത്തവയെ അപൂർണവാക്യങ്ങൾ എന്നും പറയുന്നു.
സംക്ഷേപണം

വലിയ ഒരു പ്രബന്ധത്തിന്റെയോ ഖണ്ഡികയുടേയോ സംക്ഷിപ്തരൂപം നിർമ്മിക്കലാണ് **സംക്ഷേപണം**(Precis) എന്നതു കൊണ്ട് അർത്ഥമാക്കുന്നത്. ഇത്തരത്തിൽ സംക്ഷേപണം ചെയ്യുമ്പോൾ ലഭ്യമായ സാമഗ്രിയുടെ ആശയം ചോർന്നുപോവുകയോ പുതിയതായി കൂട്ടിച്ചേർക്കുകയോ ചെയ്യാറില്ല. തന്നിരിക്കുന്ന പാഠത്തിൽ ഉപയോഗിച്ചിരിക്കുന്ന പദങ്ങൾ ഉപയോഗിക്കാതെ ലളിതമായ ഭാഷയിലാണു  സംക്ഷേപണം ചെയ്യുന്നത്. പല ഖണ്ഡികകളിൽ തന്നിരിക്കുന്ന ആശയങ്ങൾ സമാനമാണെങ്കിൽ അവയെ ഒരു ഖണ്ഡികയായി ചേർത്തെഴുതുന്നതാണ് ഉചിതം. 
സംക്ഷേപണത്തിന് ശീർഷകം ആവാം.
**സംക്ഷേപണത്തിലെ നാലു ഘട്ടങ്ങൾ**
വായന, ഗ്രഹണം, സംഗ്രഹണം, പ്രകാശനം എന്നിവയാണ്. തന്നിരിക്കുന്ന ഭാഗം നല്ല പോലെ വായിച്ച് ഗ്രഹിക്കണം. അതിനുശേഷം അതു സംഗ്രഹിച്ച് ലളിതമായ വാചകങ്ങളിലൂടെ പ്രകാശിപ്പിക്കുകയാണ് ചെയ്യേണ്ടത്. സംഭാഷണവും മറ്റും കഥനരൂപത്തിലേക്ക് പരിവർത്തിപ്പിക്കേണ്ടതാണ്. സംക്ഷേപകൻ ആശയത്തിലേക്ക് തന്റേതായ വിമർശനങ്ങളും മറ്റും ചേർക്കരുത്.
വീരാളിപ്പട്ട്

കുക്കു സുരേന്ദ്രന്റെ സംവിധാനത്തിൽ പൃഥ്വിരാജ്, മുരളി, ജഗതി ശ്രീകുമാർ, പത്മപ്രിയ, രേഖ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് ***വീരാളിപ്പട്ട്***. ഓപ്പൺ ചാനലിന്റെ ബാനറിൽ സുനിൽ സുരേന്ദ്രൻ നിർമ്മിച്ച ഈ ചിത്രം മാരുതി ഫിലിം ഫാക്ടറി വിതരണം ചെയ്തിരിക്കുന്നു. നീരജ് മേനോൻ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവ നിർവ്വഹിച്ചത് അശോക് ശശി ആണ്.

## അഭിനേതാക്കൾ

## സംഗീതം
വയലാർ ശരത്ചന്ദ്രവർമ്മ എഴുതിയ ഇതിലെ ഗാനങ്ങൾക്ക് സംഗീതം പകർന്നത് വിശ്വജിത്ത് ആണ്. പശ്ചാത്തലസംഗീതം മോഹൻ സിതാര ഒരുക്കിയിരിക്കുന്നു. ഗാനങ്ങൾ മനോരമ മ്യൂസിക്കൽസ് വിപണനം ചെയ്തിരിക്കുന്നു. 
; ഗാനങ്ങൾ
# ആലിലയും – വിനീത് ശ്രീനിവാസൻ, മഞ്ജരി
# ആലിലയും – മഞ്ജരി
# ഇളനീരിൻ – അൻവർ സാദത്ത്, കെ.എസ്. ചിത്ര

## അണിയറ പ്രവർത്തകർ

## പുരസ്കാരങ്ങൾ
* കേരളസംസ്ഥാന ചലച്ചിത്രപുരസ്കാരം – മികച്ച സഹനടൻ – മുരളി

## പുറത്തേക്കുള്ള കണ്ണികൾ
* 
* ''വീരാളിപ്പട്ട്'' – മലയാളസംഗീതം.ഇൻഫോ
*http://popcorn.oneindia.in/title/1715/veeralipattu.html 
*http://www.nowrunning.com/movie/3617/malayalam/veeralipattu/index.htm 

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശരച്ചന്ദ്രവർമ്മയുടെ ഗാനങ്ങൾ
വർഗ്ഗം:മോഹൻ സിതാര സംഗീതം നൽകിയ ചിത്രങ്ങൾ
വർഗ്ഗം:കുക്കു സുരേന്ദ്രൻ സംവിധാനം ചെയ്ത ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
അനുപ്രയോഗം

ഒരു പൂർണക്രീയയയുടെ രൂപത്തെയോ അർത്ഥത്തെയോ പരിഷ്കരിക്കുന്നതിനുവേണ്ടി അതിനു പിന്നാലെ പ്രയോഗിക്കുന്ന അപ്രധാന ക്രിയകളെ **അനുപ്രയോഗം** എന്നു പറയുന്നു. ഏതു ധാതുവിനെ പരിഷ്കരിക്കുന്നതിനാണോ  അനുപ്രയോഗം ചേർക്കുന്നത്, അതിനെ *പ്രാക്പ്രയോഗം* എന്നു പറയുന്നു. 

**പ്രാക്പ്രയോഗവും അനുപ്രയോഗവും** (അനുപ്രയോഗം ബ്രാക്കറ്റിൽ)

ചെയ്തു (ചെയ്തിട്ടുണ്ട്)
പറഞ്ഞു (പറഞ്ഞു പോയി)
അപേക്ഷിച്ചു (അപേക്ഷിച്ചു കൊള്ളുന്നു)

*അനുപ്രയോഗത്തിന് വ്യത്യസ്തവിഭാഗങ്ങളുണ്ട്.* 
*ഭേദകാനുപ്രയോഗം
പ്രാക് പ്രയോഗധാതുവിൽ വിനയം, ലാഘവം, പതിവ് മുതലായ വിശേഷാര്ത്ഥങ്ങളെ കൂട്ടിച്ചേര്ക്കുന്ന അനുപ്രയോഗമാണിത്.
ഉദാ-
അറിയിച്ചു കൊള്ളുന്നു ചെയ്തു കളഞ്ഞു കൊടുത്തുവരുന്നു
*കാലാനുപ്രയോഗം
പ്രാക്പ്രയോഗക്രിയയുടെ കാലത്തിലുള്ള താരതമ്യങ്ങളെ കുറിക്കുന്ന പ്രയോഗമാണിത്. 
ഉദാ-
പോയിരിക്കുന്നു (പോയിട്ടേയുള്ളൂ) 
പോയിട്ടുണ്ട് (കുറച്ചു മുമ്പ് പോയി) 
പോയിട്ടുണ്ടായിരുന്നു (പോയിരുന്നു, പക്ഷേ ഇപ്പോൾ അറിയില്ല) 
പോകുമായിരുന്നു (സാധ്യത)
*പൂരണാനുപ്രയോഗം
ഖിലധാതുക്കളുടെ രൂപങ്ങളെ പൂരിപ്പിക്കുന്നതിന് ചെയ്യുന്ന അനുപ്രയോഗമാണ് പൂരണാനുപ്രയോഗം.
ഉദാ-
ഉൾ എന്ന ധാതുവിന് ഉണ്ട്, ഉള്ളു, ഉള്ള എന്നീ രൂപങ്ങളാണുള്ളത്. ആവുക എന്ന പ്രയോഗം ഉണ്ടാവുക, ഉണ്ടാവും ഉണ്ടാവാറുണ്ട് മുതലയായ രീതികളിൽ മാത്രമാണ് പ്രത്യക്ഷപ്പെടുന്നത്.

*നിഷേധാനുപ്രയോഗം 
       ധാതുവിന്റെ അർത്ഥം നിഷേധിക്കുന്നത് നിഷേധനുപ്രയോഗം.
   അല്ല ,ഇല്ല ,അരുത് ,അങ്ങനെ പറയരുത് .
ഉദാഹരണം :- അവൻ അവൻ പാഠം പഠിച്ചിട്ടില്ല .

]
പ്രയോഗം

ഒരു ക്രിയയുടെ ആകാംക്ഷാപൂർത്തിക്ക് ആവശ്യമുള്ള കാരകങ്ങളിൽ ഏതിന് പ്രാധാന്യം കല്പിക്കുന്നുവോ ആ ക്രിയയ്ക്ക് ആ കാരകത്തിൽ പ്രയോഗം എന്നു പറയുന്നു. രണ്ടുതരം പ്രയോഗങ്ങളാണ് മലയാളത്തിൽ ഉള്ളത്. അവ കർത്തരി പ്രയോഗം, കർമ്മണി പ്രയോഗം എന്നിവയാണ്.
കർതൃകാരകത്തിന് പ്രാധാന്യം ഉള്ളത് കർത്തരി പ്രയോഗം. കർമ്മകാരകത്തിന് പ്രാധാന്യമുളളത് കർമ്മണിപ്രയോഗം.
ഉദാ – രാമൻ രാവണനെ കൊന്നു. (കർത്തരിപ്രയോഗം)
രാവണൻ രാമനാൽ കൊല്ലപ്പെട്ടു (കർമണിപ്രയോഗം)
കർത്തരി പ്രയോഗത്തിൽ കർത്താവ് നിർദ്ദേശികാവിഭക്തിയിലും കർമ്മം പ്രതിഗ്രാഹികയിലുമായിരിക്കും. കർമ്മം നപുംസകമാണെങ്കിൽ നിർദ്ദേശികാരൂപം.
ഉദാ – അവൾ ചെടി വെച്ചു
പോലീസ് പ്രതിയെ വെറുതെ വിട്ടു

വർഗ്ഗം:മലയാളവ്യാകരണം
ചുട്ടെഴുത്ത്

അ, ഇ, എ മുതലായവയാണ് ഭാഷയിൽ ഉപയോഗിക്കുന്ന ചുട്ടെഴുത്തുകൾ. ചൂണ്ടിക്കാണിക്കുന്നത് എന്ന അർത്ഥമാണിതിനുള്ളത്. അത്, ഇത്, ഏത് മുതലായ രീതികളിൽ ഇവ ഉപയോഗിക്കപ്പെടുന്നു. ഇവ യഥാക്രമം ദൂരെയുള്ളതിനെയും അടുത്തുള്ളതിനെയും ചോദ്യരൂപത്തിലും ഉപയോഗിക്കുന്നു. ഉ എന്ന ഒരെണ്ണം കൂടി ഭാഷയിൽ ഉണ്ടായിരുന്നു. മൂല ദ്രാവിഡഭാഷയിൽ ഇതുപയോഗിച്ചിരുന്നു എന്നാണ് പണ്ഡിതമതം. അത്, ഇത് എന്നു സൂചിപ്പിച്ചതിനു മധ്യത്തിലുള്ളതിനെ സൂചിപ്പിക്കാൻ ഉത് എന്നും പ്രയോഗിച്ചിരുന്നു.
കണ്ണും കരളും

കെ.എസ്. സേതുമാധവന്റെ സംവിധാനത്തിൽ 1962-ൽ പുറത്തിറങ്ങിയ മലയാളചലച്ചിത്രമാണ് **കണ്ണും കരളും**. സത്യൻ, അംബിക, സുകുമാരി, കമലഹാസൻ എന്നിവരാണ് ഇതിലെ പ്രധാന കഥാപാത്രങ്ങളെ അവതരിപ്പിച്ചത്. വിനോദിനി ശശിമോഹൻ, കമലഹാസൻ എന്നിവർ ഇതിൽ ബാലതാരങ്ങളായി അഭിനയിച്ചു.  കമലഹാസന്റെ ആദ്യ മലയാളചലച്ചിത്രമാണ് ഇത്. സത്യന്റെ മകനായാണ് കമലഹാസൻ ഈ ചിത്രത്തിൽ  അഭിനയിച്ചത്. വർക്കല ശിവഗിരിയിൽ വച്ചാണ് ഈ ചിത്രത്തിൻറെ ക്ലൈമാക്സ് സീൻ ചിത്രീകരിച്ചിട്ടുള്ളത്.

## അഭിനേതാക്കൾ
* സത്യൻ
* അംബിക സുകുമാരൻ
* കമൽ ഹാസൻ
* ബേബി വിനോദിനി
* സുകുമാരി
* മുതുകുളം രാഘവൻപിള്ള
* എസ്.പി. പിള്ള

## ശബ്ദട്രാക്ക്
ഗാനരചയിതാവ് വയലാർ രാമവർമ്മ സംഗീതം എം.ബി. ശ്രീനിവാസൻ.

## ബോക്സ് ഓഫീസ്
ഈ ചിത്രം വാണിജ്യ വിജയമായിരുന്നു, നൂറിലധികം ദിവസങ്ങൾ തിയേറ്ററുകളിൽ പ്രദർശിപ്പിച്ചിരുന്നു.

## അവലംബം

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ
ദേശീയജലപാത 3 (ഇന്ത്യ)

thumb|ദേശീയജലപാത 3
1993-ൽ ദേശീയ ജലമാർഗ്ഗമായി പ്രഖ്യാപിക്കപ്പെട്ട ദേശീയജലപാത 3 (ഇന്ത്യ) കേരളത്തിലാണ്. വെസ്റ്റ്കോസ്റ്റ് കനാലിന്റെ കൊല്ലം - കോട്ടപ്പുറം( കൊടുങ്ങല്ലൂർ) പാതയും ചമ്പക്കര, ഉദ്യോഗമണ്ഡൽ(ആലുവ) കനാലുകളും ചേർന്നതാണ് ഇത്. കേരളത്തിലെ ഏറ്റവും തിരക്കേറിയ യാത്രാബോട്ട്ജെട്ടിയായ വൈക്കം ഈ ജലപാതയുടെ ഭാഗമാണ്. 24-മണിക്കൂറും പ്രവർത്തനക്ഷമമായ ഇന്ത്യയിലെ ആദ്യത്തെ ജലപാതയും ദേശീയജലപാത 3 ആണ്.

വെസ്റ്റ്കോസ്റ്റ് കനാൽ (കോട്ടപ്പുറം-കൊല്ലം) 168കി.മീ., ഉദ്യോഗമണ്ഡൽ കനാൽ(കൊച്ചി-പാതാളം) 23 കി.മീ., ചമ്പക്കര കനാൽ(കൊച്ചി-അമ്പലമുകൾ) 14 കി.മീ. എന്നിവ ചേർന്ന് 205 കിലോമീറ്റർ ആണ് ഈ ജലപാതയുടെ ആകെ നീളം. മുനമ്പം, കൊച്ചി, കായംകുളം, നീണ്ടകര എന്നീ നാല് അഴിമുഖങ്ങൾ ഈ ജലപാതയിലുണ്ട്. തണ്ണീർമുക്കം, തൃക്കുന്നപ്പുഴ എന്നീ ബണ്ടുകളും ഈ ജലപാതയിലാണ്. 70 മുതൽ 100 സെന്റിമീറ്റർ വരെ വേലിയേറ്റം ഉണ്ടാവാറുണ്ട്.

വർഗ്ഗം:ഇന്ത്യയിലെ ദേശീയജലപാതകൾ
മൗറീഷ്യൻ തവള

ബുഫോനിഡൈ കുടുംബത്തിൽപ്പെട്ട പേക്കാന്തവളയാണ് **മൗറീഷ്യൻ തവള** അഥവാ **ബർബ്ബരൻ തവള** (ഇംഗ്ലീഷ്:**Berber Toad** അഥവാ **Mauritanian Toad**). ബുഫോ ജനുസ്സിൽപ്പെട്ട ഇവയുടെ ശാസ്ത്രീയ നാമം ബുഫൊ മൗറീറ്റാനിഷ്യസ്(Bufo Mauritanicus) എന്നാണ്. അൾജീരിയ, മൊറോക്കൊ, സ്പെയിൻ, ടുണീഷ്യ, പടിഞ്ഞാറൻ സഹാറ എന്നിവിടങ്ങളിലാണ് ഇവയെ കണ്ടുവരുന്നത്. വരണ്ട കാടുകൾ, നദീതീരങ്ങൾ, വെള്ളക്കെട്ടുകൾ എന്നിവിടങ്ങളാണ് ഇവയുടെ ആവാസ മേഖല.

## അവലംബം
* Donaire-Barroso, D., Salvador, A., Martínez-Solano, I., García-París, M., Gil, E.R., Tahar, S. & El Mouden, E.H. 2004.  Bufo mauritanicus.   2006 IUCN Red List of Threatened Species.   Downloaded on 21 July 2007.

വർഗ്ഗം:തവളകൾ
മൂലദ്രാവിഡഭാഷ

ദ്രാവിഡഗോത്രത്തില്പെട്ട ഭാഷകൾക്ക് ഉണ്ടായിരുന്ന പൊതുപൂർവിക ഭാഷയാണ് മൂലദ്രാവിഡഭാഷ. പുരാതനകാലത്ത് ദക്ഷിണേന്ത്യയിൽ പൊതുവെ സംസാരിച്ചു വന്നിരുന്ന ഭാഷയാണിത്. മലയാളം തമിഴിന്റെ ഉപശാഖയാണെന്ന കാൽഡ്വലിന്റെ വാദത്തെ ചോദ്യം ചെയ്തു കൊണ്ട് ഹെർമൻ ഗുണ്ടർട്ടാണ് ഒരേ അംഗത്തിന്റെ രണ്ട് ഉപശാഖകളാണ് മലയാളവും തമിഴും എന്ന് അഭിപ്രായപ്പെട്ടത്. ചരിത്രപരവും ഭൂമിശാസ്ത്രപരവും സാംസ്കാരികവുമായ കാരണങ്ങൾ കൊണ്ട് ഇത് ഇന്നു കാണുന്ന ദ്രാവിഡഭാഷകളായി പരിവർത്തനം ചെയ്യപ്പെട്ടു. പതിനാലാം നൂറ്റാണ്ടിൽ രചിക്കപ്പെട്ട ലീലാതിലകത്തിലും മറ്റും തമിഴ് എന്ന് ഭാഷയെ വിളിക്കുന്നത് മൂലദ്രാവിഡഭാഷയുടെ സ്വതന്ത്രശാഖ എന്ന അർത്ഥത്തിൽത്തന്നെയാണ്. മൂലദ്രാവിഡഭാഷയുടെ പൂർവരൂപങ്ങളിൽ പലതും ഇന്നും മലയാളത്തിൽ കാണാൻ കഴിയും. തമിഴിൽ 'ഐ'കാരം (ഉദാ-മലൈ) ചേർക്കുന്ന സ്ഥലത്ത് മലയാളത്തിൽ 'അ'കാരമാണ് (ഉദാ- മല) ചേർക്കുന്നത്. മലയാളത്തിൽ ക്രിയാപദത്തോടൊപ്പം ലിംഗ-വചനപ്രത്യയങ്ങൾ ചേർക്കാറില്ല. ഇതും മൂലദ്രാവിഡഭാഷയുടെ സവിശേഷതയാണ്.
ഹോട്ട്മെയിൽ

മൈക്രോസോഫ്റ്റ് നൽകുന്ന സൗജന്യ ഇ-മെയിൽ സേവനമാണ് **ഹോട്ട്മെയിൽ**(ഔദ്യോഗികമായി മൈക്രോസോഫ്റ്റ് ഹോട്ട്മെയിൽ). ഇന്ത്യൻ വിവരസാങ്കേതികവിദ്യാ വിദഗ്ദ്ധനായ സബീർ ഭാട്ടിയ ആണ് ഹോട്ട്മെയിൽ സ്ഥാപിച്ചത്. ആദ്യ സൌജന്യ ഇ-മെയിൽ സേവനങ്ങളിലൊന്നാണ് ഹോട്ട്മെയിൽ. 1997-ലാണ് മൈക്രോസോഫ്റ്റ് ഹോട്ട്മെയിലിനെ ഏറ്റെടുക്കുന്നത്. 400 ദശലക്ഷം ഡോളറിനാണ് ഏറ്റെടുത്തത്. ശേഷം എംഎസ്എൻ ഹോട്ട്മെയിൽ എന്നായി പേരുമാറ്റി. ഇപ്പോഴിത് വിൻഡോസ് ലൈവ് ഹോട്ട്മെയിൽ എന്നായി പുനർമാനകരണം ചെയ്തു. അജാക്സ് സങ്കേതം ഹോട്ട്മെയിലിൽ ഉപയോഗിക്കുന്നു. ഈ സേവനം മുപ്പത്തിയാറ് ഭാഷകളിൽ ലഭ്യമാണ്. 

2012 ജൂലൈ 31-ന് ഹോട്ട്മെയിലിന്റെ പരിഷ്കരിച്ച സേവനമായ ഔട്ട്​ലുക്ക്.കോം പ്രഖ്യാപിക്കുകയുണ്ടായി. ഹോട്ട്മെയിലിൽ നിന്നും വ്യത്യസ്തമായി ഇതിൽ പരസ്യങ്ങൾ കാണിക്കുന്നുല്ല. ഇപ്പോൾ പരീക്ഷണാടിസ്ഥാനത്തിലാണ് ഈ സേവനം നൽകുന്നത്. 

## അവലംബം

## പുറം കണ്ണികൾ
* Hotmail

വർഗ്ഗം:വെബ്മെയിൽ‎
സമുച്ചയം (വ്യാകരണം)

സമാനരൂപങ്ങളുള്ള സജാതീയപദങ്ങളേയും സമാനഭാഗങ്ങളുള്ള വാക്യങ്ങളേയും ഒന്നാക്കിച്ചേർക്കുന്നതിനെ **സമുച്ചയം** എന്നുപറയുന്നു. ആഖ്യ, ആഖ്യാതം, കർമ്മം, വിശേഷണം എന്നിവയിൽ ഒന്നോ അതിലധികമോ ഭാഗങ്ങൾ സമാനമായിരിക്കുന്ന വാക്യങ്ങളെ സമുച്ചയിച്ചുണ്ടാകുന്ന വാക്യങ്ങളെ സമുച്ചിതവാക്യമെന്നു പറയും. 
ഉദാ-
രാമൻ പുസ്തകം വായിക്കുന്നു, കൃഷ്ണൻ പുസ്തകം വായിക്കുന്നു എന്നിവയെ 
ഉം നിപാതത്താൽ രാമനും കൃഷ്ണനും പുസ്തകം വായിക്കുന്നു എന്നു സമുച്ചയിക്കാം.

## അവലംബം
വ്യാകരണമിത്രം, എം.ശേഷഗിരിപ്രഭു
മേഘം (ചലച്ചിത്രം)

പ്രിയദർശന്റെ സംവിധാനത്തിൽ മമ്മൂട്ടി, ദിലീപ്, ശ്രീനിവാസൻ, പൂജ ബത്ര, പ്രിയ ഗിൽ എന്നിവർ പ്രധാന വേഷങ്ങളിൽ അഭിനയിച്ച് 1999-ൽ പുറത്തിറങ്ങിയ ഒരു മലയാള ചലച്ചിത്രമാണ് ***മേഘം***. ഏറെ വർഷങ്ങൾക്ക് ശേഷം മമ്മൂട്ടിയും യേശുദാസും പ്രിയദർശനും ഒരുമിച്ചു എന്ന പ്രത്യേകതയോടെ ഇറങ്ങിയ ചിത്രമാണ് ഇത്. സിതാര കമ്പൈൻസിന്റെ ബാനറിൽ സുരേഷ് ബാലാജി നിർമ്മിച്ച ഈ ചിത്രം പ്രണവം മൂവി പ്രൈവറ്റ് ലിമിറ്റഡ് ആണ് വിതരണം ചെയ്തത്. ഈ ചിത്രത്തിന്റെ കഥ പ്രിയദർശന്റേതാണ്. തിരക്കഥ, സംഭാഷണം എന്നിവ നിർവ്വഹിച്ചത് ടി. ദാമോദരൻ ആണ്. പടം ഹിറ്റ്‌ ആയിരുന്നു.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നതും ചിത്രത്തിന്റെ പശ്ചാത്തല സംഗീതം ഒരുക്കിയതും ഔസേപ്പച്ചൻ ആണ്. ഗാനങ്ങൾ ഈസ്റ്റ് കോസ്റ്റ് ഓഡിയോസ് വിപണനം ചെയ്തിരിക്കുന്നു.
; ഗാനങ്ങൾ
# മഞ്ഞുകാലം നോൽക്കും കുഞ്ഞുപൂവിൻ – കെ.ജെ. യേശുദാസ്
# വിളക്കു വയ്ക്കും വിണ്ണിൽ തൂവിയ – എം.ജി. ശ്രീകുമാർ
# തുമ്പയും തുളസിയും – കെ.എസ്. ചിത്ര
# മാർഗഴിയേ മല്ലികയേ – എം.ജി. ശ്രീകുമാർ, ശ്രീനിവാസ്, കെ.എസ്. ചിത്ര
# ഞാനൊരു പാട്ട് പാടാം – കെ.ജെ. യേശുദാസ്
# മഞ്ഞുകാലം നോൽക്കും – കെ.ജെ. യേശുദാസ്, സുജാത മോഹൻ
# തുമ്പയും തുളാസിയും – എം.ജി. ശ്രീകുമാർ, കോറസ്
# വിളക്കുവയ്ക്കും വിണ്ണിൽ (ഇൻസ്ട്രമെന്റൽ) – ഔസേപ്പച്ചൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''മേഘം''  – മലയാളസംഗീതം.ഇൻഫോ
* നൗ റണ്ണിംഗിൽ മേഘം 
* പോപ്കോണിൽ മേഘം 

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾവർഗ്ഗം:ഔസേപ്പച്ചൻ സംഗീതം പകർന്ന ചലച്ചിത്രങ്ങൾവർഗ്ഗം:സഞ്ജീവ് ശങ്കർ ക്യാമറ ചലിപ്പിച്ച ചലച്ചിത്രങ്ങൾ
മുംതാസ് മഹൽ

മുഗൾ സാമ്രാജ്യത്തിലെ ഒരു രാജ്ഞിയായിരുന്നു **മുംതാസ് മഹൽ** (ഏപ്രിൽ, 1593 - 17 ജൂൺ1631) (പേർഷ്യൻ, ഉർദു: ممتاز محل; ഉച്ചാരണം ;) . അർജുമന്ദ് ബാനു ബീഗം എന്നായിരുന്നു ഇവരുടെ മുഴുവൻ പേര്. ആഗ്രയിൽ ജനിച്ച ഇവരുടെ അച്ഛൻ പേർഷ്യക്കാരനായ അബ്ദുൾ അസഫ് ഹസ്സൻ ഖാൻ ആയിരുന്നു.

ജഹാംഗീറിന്റെ പുത്രനു, അടുത്ത മുഗൾ ചക്രവർത്തിയുമായ ഷാജഹാൻ ആണ് മുംതാസിനെ വിവാഹം കഴിച്ചത്. ഇവർക്ക് പതിനാലു മക്കളുണ്ടായിരുന്നു. മുംതാസ് മഹലിന്റെ  ഓർമ്മയ്ക്കായാണ് ഭർത്താവായ ഷാജഹാൻ ആഗ്രയിലെ താജ്മഹൽ സ്ഥാപിച്ചത്.

## ജീവചരിത്രം
ആഗ്രയിലെ ഒരു പേർഷ്യൻ കുടുംബത്തിലാണ് അർജുമാന്ദ് ബാനു ബീഗം ജനിച്ചത്. പിതാവ് അബ്ദുൾ ഹസ്സൻ അസഫ് ഖാൻ. മുഗൾ സാമ്രാജ്യം ഭരിച്ചിരുന്ന ചക്രവർത്തിയായ ജഹാംഗീറിന്റെ ഭാര്യ നൂർ ജഹാന്റെ മുതിർന്ന സഹോദരൻ കൂടിയായിരുന്നു അബ്ദുൾഹസ്സൻ. അർജ്ജുമാൻ ബീഗം തന്റെ ജനനത്തോടെ, മുഗൾ സാമ്രാജ്യത്തിലെ ചക്രവർത്തിനിയുടെ അനന്തരവളായി മാറി.

1607 ൽ അർജുമാന് പതിനാലു വയസ്സുള്ളപ്പോഴാണ് ജഹാംഗീറിന്റെ പുത്രനായ ഖുറാം രാജകുമാരനുമായി അവളുടെ വിവാഹ നിശ്ചയം നടക്കുന്നത്. കൊട്ടാരം ജ്യോതിഷികളുടെ നിർദ്ദേശപ്രകാരം വിവാഹ നിശ്ചയം കഴിഞ്ഞ് അഞ്ചുവർഷത്തിനു ശേഷമായിരുന്നു ഇവരുടെ വിവാഹം നടക്കുന്നത്. അർജുമാന്ദ് ബീഗത്തിന് മുംതാസ് മഹൽ ബീഗം എന്ന പേരു സമ്മാനിക്കുന്നത് ഭർത്താവ് ഖുറാം രാജകുമാരനായിരുന്നു. പിന്നീട്, ഖുറാം രണ്ട് വിവാഹങ്ങൾ കൂടി ചെയ്തുവെങ്കിലും, കൂടുതൽ പ്രിയം മുംതാസിനെയായിരുന്നു. മറ്റു രാജകുമാരിമായുള്ള ഷാജഹാന്റെ വിവാഹം വെറും പേരിനു മാത്രമായിരുന്നുവത്രെ.  ചക്രവർത്തി പദം ഏറ്റെടുത്ത ശേഷമാണ് ഖുറാം ഷാജഹാൻ എന്നറിയപ്പെടാൻ തുടങ്ങിയത്. ഷാജഹാന്റെ വിശ്വസ്തയായ ഭാര്യയായിരുന്നു മുംതാസ്. ഷാജഹാൻ മുംതാസിനേയും കൊണ്ട് തന്റെ മുഗൾ സാമ്രാജ്യമാകെ സഞ്ചരിച്ചിരുന്നു.

## മരണം
മുംതാസ് മഹലിനും, ഷാജഹാനും പതിനാലു മക്കളുണ്ടായിരുന്നു. വളരെ ക്ഷീണിതയായിരുന്നു മുംതാസ് മഹൽ. 1631 ൽ ഷാജഹാനോടൊപ്പം അവർ ഢക്കാൺ പീഠഭൂമിയിലെ ഒരു യുദ്ധത്തിനായി പോയിരുന്നു. അവിടെ വച്ച് തന്റെ പതിനാലാമത്തെ പ്രസവത്തോടനുബന്ധിച്ച് മുംതാസ് മഹൽ അന്തരിച്ചു. താപ്തി നദിക്കരയിലുള്ള സൈനാബാദ് എന്ന പൂന്തോട്ടത്തിൽ വച്ച് മുംതാസിനെ ഖബറടക്കി. ഒരു താൽക്കാലിക ശവകുടീരവും അവിടെ തയ്യാറാക്കിയിരുന്നു.

## സ്മാരകം

1631 ഡിസംബർ ഒന്നാം തീയതി, മുംതാസ് മഹൽ മരണമടഞ്ഞ് ആറുമാസങ്ങൾക്കു ശേഷം, അവരുടെ ശരീരം ജീർണികാത്ത അവസ്ഥായിലായിരുന്നു, അത് അത്ഭുതമായി കാണുന്നു. ആഗ്രയിലെ യമുനാനദിക്കരയിലെ വിശാലമായ ഒരു പൂന്തോട്ടത്തിലേക്കു ഈ ശരീരം  കൊണ്ടു വന്നു. മുംതാസ് മഹലിന്റെ സ്മരണക്കു വേണ്ടി ഒരു സ്മാരകം പണിയാൻ ഷാജഹാൻ തീരുമാനിക്കുകയും, 1632 ൽ താജ് മഹലിന്റെ നിർമ്മാണം ആരംഭിക്കുകയും ചെയ്തു. താജ് മഹൽ പേർഷ്യൻ സംസ്കാരത്തിന്റേയും മുഗൾ സംസ്കാരത്തിന്റേയും വാസ്തുവിദ്യകളുടെ ഒരു സങ്കലനമാണ്. ഇതു കൂടാതെ തിമുർ രാജവംശത്തിൽ നിന്നുള്ള ചില വാസ്തുവിദ്യയുടേയും പ്രചോദനം ഇതിന്റെ രൂപകല്പനയിൽ ഉണ്ടായിരുന്നു. മുംതാസ് മഹലുമായുള്ള ഷാജഹാന്റെ അഗാധ പ്രേമമാണ് താജ് മഹൽ പണിയുവാനുള്ള പ്രേരണയെന്ന് കാലാനുസൃതവിവരണങ്ങൾ കാണിക്കുന്നു. 1648 ൽ ഒരു അടിസ്ഥാന ശവകുടീരം പണിതീർന്നു. പിന്നീട് ഇതിനു ചുറ്റുമുള്ള ഉദ്യാനങ്ങളും അനുബന്ധ കെട്ടിടങ്ങളും പിന്നീടുള്ള അഞ്ച് വർഷങ്ങൾ കൊണ്ട് പണിതീർന്നത്.

## അവലംബം

വർഗ്ഗം:മുഗൾ സാമ്രാജ്യത്തിലെ രാജ്ഞിമാർ
വർഗ്ഗം:1593-ൽ ജനിച്ചവർ
വർഗ്ഗം:ഏപ്രിലിൽ ജനിച്ചവർ
വർഗ്ഗം:ജൂൺ 17-ന് മരിച്ചവർ
വർഗ്ഗം:1631-ൽ മരിച്ചവർ
വർഗ്ഗം:ഇന്ത്യൻ ഷിയമുസ്ലിങ്ങൾ
വർഗ്ഗം:മുഗൾ കാലഘട്ടത്തിലെ സ്ത്രീകൾ
അഗ്രവാൾ

ഉത്തരേന്ത്യയിലെ വൈശ്യ സമുദായമാണ് **അഗ്രവാൾ**. ഉത്തർപ്രദേശ്, ബീഹാർ‍, മദ്ധ്യപ്രദേശ് എന്നീ സംസ്ഥാനങ്ങളിലാണ് അഗ്രവാൾ സമുദായത്തിൽപ്പെട്ട ആളുകൾ തിങ്ങിപ്പാർക്കുന്നത്. ഇവരുടെ സാമൂഹികാചാര മര്യാദകൾ ഒട്ടു മുക്കാലും ക്ഷത്രിയരുടേതു പോലെയാണ്. മുഗൾ ചക്രവർത്തിമാരുടെ ഭരണ കാലത്ത് കൊട്ടാരങ്ങളിൽ ചന്ദനത്തിരി (അഗർബത്തി) കത്തിച്ചു വയ്ക്കുന്നതിന് നിയുക്തരായിരുന്ന ജീവനക്കാരെ അഗർവാല (ചന്ദനക്കാരൻ) എന്നു വിളിച്ചു പോന്നിരുന്നുവെന്നും ഈ പദം ലുപ്തമായി അഗ്രവാൾ ആയിത്തീർന്നുവെന്നുമാണ് ഐതിഹ്യം. ആദ്യ കാലത്ത് ഇവർ കായസ്ഥ വിഭാഗത്തിൽ പെട്ടവരായിരുന്നു. പിൽക്കാലത്ത് ഈ തൊഴിലിൽ ഏർപ്പെട്ടവർ എല്ലാം *അഗ്രവാൾ*മാരായി തീർന്നു. *അഗർവാൾ* എന്നും ഈ പദത്തിന് പ്രയോഗ ഭേദമുണ്ട്.
അഗ്രപൂജ

രാജസൂയയാഗം നടത്തുമ്പോൾ സൌത്യദിനത്തിൽ ചെയ്യേണ്ടതായ ഒരു ചടങ്ങിനെയാണ് **അഗ്രപൂജ** എന്നു പറയുന്നത്.  (സോമരസം പിഴിഞ്ഞെടുക്കുന്ന ദിവസത്തെയാണു സൌത്യം എന്നു പറയുന്നത്.) അന്നേദിവസം ആ സദസ്സിൽ വന്നുചേർന്നിട്ടുള്ള ബ്രാഹ്മണര്, മുനികൾ, രാജാക്കന്മാർ മുതലായവരിൽ എല്ലാം കൊണ്ടും ശ്രേഷ്ഠനായ ഒരാൾക്ക് ആദ്യം പൂജ ചെയ്യുന്ന കർമമാണ് ഇത്.

ധർമപുത്രർ നടത്തിയ രാജസൂയത്തിൽ അഗ്രപൂജയ്ക്ക് തിരഞ്ഞെടുക്കപ്പെട്ടതു ശ്രീകൃഷ്ണൻ ആയിരുന്നു. സഹദേവൻ ശ്രീകൃഷ്ണന്റെ പേരു നിർദ്ദേശിക്കുകയും അതിനെ ദേവർഷികളും ബ്രഹ്മർഷികളും മറ്റുള്ളവരും അനുകൂലിച്ച് അഭിപ്രായം പ്രകടിപ്പിക്കുകയും ചെയ്തതായി മഹാഭാരതത്തിൽ പ്രസ്താവിച്ചിരിക്കുന്നു. ചേദിരാജാവായ ശിശുപാലൻ ഇതിൽ പ്രതിഷേധിക്കുകയും ശ്രീകൃഷ്ണനെതിരെ അസഭ്യവർഷം ചൊരിയുകയും ചെയ്തപ്പോൾ കൃഷ്ണൻ അദ്ദേഹത്തെ വധിച്ചതായും തുടർന്നുപറയുന്നു.

ആധുനികകാലത്തും ലൗകികവും വൈദികവുമായ പ്രധാന ചടങ്ങുകളിൽ മുഖ്യാതിഥിയായി ഒരു വ്യക്തിയെ സ്വീകരിച്ച് അഗ്രപൂജയുടെ താത്ത്വികമായ ഉദ്ദേശ്യം ഏറെക്കുറെ പുലർത്തിവരുന്നുണ്ട്. അഗ്രപൂജയ്ക്ക് അഗ്യ്രപൂജയെന്നും പറയും.
വാസുദേവശരൺ അഗ്രവാൾ

ഭാരതീയ പുരാതത്ത്വഗവേഷകനായ **വാസുദേവശരൺ അഗ്രവാൾ** 1904-ൽ കാശിയിൽ ജനിച്ചു. ബനാറസ് സർവകലാശാലയിൽ നിന്ന് പുരാതത്ത്വശാസ്ത്രത്തിൽ ഡി.ലിറ്റ്. ബിരുദം നേടിയ ആദ്യത്തെ വ്യക്തിയാണ് അഗ്രവാൾ. ബഹുമുഖമായ വ്യക്തിത്വമുള്ള ഡോ. അഗ്രവാൾ വിദ്യാഭ്യാസ വിചക്ഷണൻ, സാഹിത്യകാരൻ, പുരാതത്ത്വഗവേഷകൻ, കലാകാരൻ, പത്രപ്രവർത്തകൻ എന്നീ നിലകളിലെല്ലാം സേവനം അനുഷ്ഠിച്ചിട്ടുണ്ട്.

1931 മുതൽ 39 വരെ ലക് നൗ മ്യൂസിയത്തിലുള്ള മഥുരാ പുരാതത്ത്വസംഗ്രഹാലയത്തിലും 40 മുതൽ 45 വരെ ലക്നൗ പ്രോവിൻഷ്യൽ മ്യൂസിയത്തിലും 46 മുതൽ 51 വരെ ഡൽഹി സെൻട്രൽ ഏഷ്യൻ ആന്റിക്വറിസ് മ്യൂസിയത്തിലും പ്രവർത്തിച്ചു. 1951 മുതൽ 68 വരെ ബനാറസ് സർവകലാശാലയിലെ സ്കൂൾ ഒഫ് ഇൻഡോളജിയിൽ പുരാതത്ത്വവകുപ്പിന്റെ അധ്യക്ഷനായിരുന്നു.

## പ്രമുഖകൃതികൾ

* ഉരുജ്യോതി, 
* പൃഥ്വിപുത്ര്, 
* കലാ ഔർ സംസ്കൃതി, 
* കല്പവൃക്ഷ്, 
* മാതൃഭൂമി, 
* ഹർഷചരിത്, 
* പാണിനീകാലീന് ഭാരതവർഷ്, 
* ജായസീകൃത്പദ്മാവത് കീ സംജീവനി ടീക്കാ, 
* സംസ്കൃതഭാഷാ ഔർ സാഹിത്യ, 
* മധ്യകാലീന് ഹിന്ദി സാഹിത്യ തുടങ്ങിയവയാണ് ഇദ്ദേഹത്തിന്റെ പ്രമുഖകൃതികൾ.

ഡോ. അഗ്രവാളിന്റെ കൃതികൾ എല്ലാം തന്നെ പ്രാചീന സാഹിത്യത്തെയും പുരാവസ്തുവിജ്ഞാനീയത്തെയും ആധാരമാക്കിയുള്ള മൗലികപഠനങ്ങളാണ്. ഈ ഗ്രന്ഥങ്ങൾ ഇന്ത്യയുടെ പ്രാചീന സംസ്കാരമേഖലയിലേക്ക് വെളിച്ചം വീശാൻ വളരെയധികം സഹായിക്കുന്നു. ഇദ്ദേഹം 1968-ൽ കാശിയിൽ നിര്യാതനായി.

വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഹിന്ദി സാഹിത്യകാരന്മാർ
അലക്സാണ്ടർ അഗ്രിക്കോള

ബർഗണ്ടിയിലെ പോളിഫോണിക് (ഒന്നിലധികം ആലാപനവിന്യാസങ്ങൾ ഒരു പാട്ടിൽ സമന്വയിക്കപ്പെടുന്ന) പ്രസ്ഥാനത്തിൽ **അലക്സാണ്ടർ അഗ്രിക്കോള** പ്രമുഖനായിരുന്ന ഗാനരചയിതാവായിരുന്നു. 1446-ൽ നെതർലൻഡിൽ ജനിച്ചു. പ്രസിദ്ധ സംഗീതാധ്യാപകനായിരുന്ന ഒകഷാമിന്റെ ശിഷ്യനായി സംഗീതം അഭ്യസിച്ചു. ജൂലിയൻ മാർഷെല്ലിന്റെ ഗ്രന്ഥശേഖരത്തിൽപ്പെട്ട ഫ്രാൻസിലെ ചാൾസ് VII-ന്റെ ഒരു കത്തിൽ അദ്ദേഹത്തിന്റെ രാജസദസ്സിൽ അഗ്രിക്കോള കുറേക്കാലം ഉണ്ടായിരുന്നതായും അവിടെനിന്ന് അദ്ദേഹം ലോറൻസോ ദ മെഡിസിയുടെ ആസ്ഥാനത്തേക്കു പോയതായും രേഖപ്പെടുത്തിയിട്ടുണ്ട്. 1474 ജൂൺ വരെ അഗ്രിക്കോള മിലാൻ രാജസദസ്സിലെ അംഗമായിരുന്നു. പിന്നീട് മന്റുവായിലെ പ്രഭുവിന്റെ സേവനത്തിലേർ പ്പെട്ടു. ആസ്റ്റ്രിയയിലെ പ്രഭുവായിരുന്ന ഫിലിപ്പിന്റെ കൊട്ടാരം വിചാരിപ്പുകാരനും ഗായകനുമായി, അദ്ദേഹത്തോടൊപ്പം 1491-ൽ സ്പെയിനിൽ എത്തി. അഗ്രിക്കോളയുടെ പ്രാർഥനാഗാനങ്ങൾ ഇദ്ദേഹത്തിന്റെ രചനാവൈദഗ്ദ്ധ്യത്തിന്റെ നിദർശനങ്ങളാണ്. 1506-ൽ സ്പെയിനിലെ വല്ലഡോളിൽവച്ച് നിര്യാതനായി.

## പുറംകണ്ണികൾ

* Alexander Agricola (1446-1506) - A discography
* Alexander Agricola

വർഗ്ഗം:കവികൾ
മരമഞ്ഞൾ

മെനിസ്പെർമേസി കുടുംബത്തിൽ ഉൾപ്പെടുന്ന ഒരു ഔഷധസസ്യയിനമാണ് **മരമഞ്ഞൾ** (ശാസ്ത്രീയനാമം: *Coscinium fenestratum*). തെക്കെ ഇന്ത്യയിൽ കൂടുതലായും പശ്ചിമഘട്ടത്തിൽ ഇവ കാണപ്പെടുന്നു. ഇതൊരു വംശനാശഭീഷണി നേരിടുന്ന സസ്യമാണ്.

## രസാദി ഗുണങ്ങൾ
രസം			:തിക്തം, കഷായം

ഗുണം		:ലഘു, രൂക്ഷം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
തൊലി, വള്ളി, വേര്

## ഔഷധ ഗുണം
ഔഷധയോഗ്യമായ ഭാഗം ഉണങ്ങിയ തണ്ടാണ്.  ക്ഷീണത്തിനും പനിക്കും ഉപയോഗിക്കുന്നു. ആന്റിസെപ്റ്റിക് ആയതുകൊണ്ട് വൃണങ്ങളിൽ പുരട്ടാൻ ഉപയോഗിക്കുന്നു. വേരിനു് ആന്റിബയോട്ടിക് സ്വഭാവമുണ്ട്.

## മറ്റ് ഉപയോഗങ്ങൾ
തണ്ടിൽ നിന്നും മഞ്ഞച്ചായം ഉണ്ടാക്കുന്നു. ഇത് തനിച്ചോ മഞ്ഞളിനോടു കൂടെയൊ ഉപയോഗിക്കുന്നു.
## ചിത്രശാല

File:Coscinium fenestratum 11.JPG|മരമഞ്ഞൾ, തൃശ്ശൂരിൽ]]

മരമഞ്ഞൾ പ്ലാവ് മരത്തിൽ ഉണ്ടാകുന്ന ഒരു കൂൺ ആണ് വളരെ ഔ ഷ ധ ഗുണം ഉള്ള കട്ടിയുള്ള കൂൺ ,നല്ല കാതൽ ഉള്ള പ്ലാവിൽ മാത്രം ഉണ്ടാകുന്ന കൂൺ ,കുറെ ഏറെ വർഷങ്ങളോളം വേണം മരമഞ്ഞൾ എന്ന രൂപത്തിൽ ഇതെത്താൻ പ്ലാവിന്റെ കാതൽ ആണ് ഇതു ആഹാര മാക്കുന്നത് അതിനാൽ മരമഞ്ഞൾ ഉണ്ടായ പ്ലാവിന് കാതൽ മിക്കവാറും ദ്രെവിച്ചു പോകും പഴയ ചില പ്ലാവ് വെട്ടുമ്പോൾ അകം പൊള്ള യായി കാണുന്നത് ഇതിന്റെ ലെക്ഷണം ആണ് .അങ്ങനെ ഉള്ളപ്ലാവിൽ വേരുപടലം കാണുംകുറെ ഏറെ വർഷങ്ങളോളം ,പിന്നീടാണ്പുറ തേക്ക് ഇതു മരമഞ്ഞൾ എന്ന അവസ്ഥ യിൽ എത്തുന്നത്‌ ,മുണ്ടി നീര് എന്ന അസുவ ത്തിനു ഒരു സിദ്ധ ഔഷധ മാണിത് ,മറ്റു അസുவ ങ്ങൾക് ഉപയോഗിക്കുമോ എന്ന് എനിക്കറിയില്ല ,ഉപയോഗം കണ്ടേക്കാം ,ഉണക്കി സൂക്ഷിക്കാം ,ശരീരത്‌ണ്ടാകുന്ന നീര് വറ്റാ നും നല്ലതാണു ,ഇതു പ്ലാവിൽ മാത്രം ഉണ്ടാകുന്ന കൂൺ ആണ് മഞ്ഞ കളർ പ്ലാവിൻറെ കാതൽ നിന്നും എടുക്കുന്നതാണ് ,കാതൽ കറുത്ത് പൊങ്ങു പോലെ ആയി പോകും ,

## അവലംബം

## പുറത്തേക്കുള്ള കണ്ണികൾ
http://scialert.net/fulltext/?doi=jps.2008.133.145&org=10

വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:മെനിസ്പെർമേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
റെഡ് ഹാറ്റ് (വിവക്ഷകൾ)

* റെഡ് ഹാറ്റ് ലിനക്സ് -  ലിനക്സ് അധിഷ്ടിധമായ ഒരു കമ്പ്യൂട്ടർ ഓപ്പറേറ്റിങ്ങ് സിസ്റ്റം
* റെഡ് ഹാറ്റ് എന്റർപ്രൈസ് ലിനക്സ് - വ്യവസായ സ്ഥാപനങ്ങളെ ലക്ഷ്യമാക്കി പുറത്തിറക്കുന്ന ലിനക്സ് അധിഷ്ടിധമായ ഒരു കമ്പ്യൂട്ടർ ഓപ്പറേറ്റിങ്ങ് സിസ്റ്റം
* റെഡ് ഹാറ്റ് സമൂഹം - 50 വയസ്സിന് മുകളിൽ ഉള്ള സ്ത്രീകളുടെ സാമൂഹ്യ സംഘടന
വെങ്കിട്ടരാമൻ രാധാകൃഷ്ണൻ

നോബൽ സമ്മാന ജേതാവായ ഡോ. സി.വി. രാമന്റെ മകനാണ് **പ്രൊഫ.വി.രാധാകൃഷ്ണൻ** (ജനനം 18 മെയ് 1929, മരണം 03 മാർച്ച് 2011). 

## ജീവിതരേഖ
1929 മേയ്  18-ന് സി.വി. രാമന്റെ മകനായി ജനിച്ചു. 1950-കളിൽ സ്വീഡൻ, യുകെ, ഓസ്‌ട്രേലിയ തുടങ്ങിയ രാജ്യങ്ങളിൽ ജോലി ചെയ്തു. റേഡിയോ അസ്‌ട്രോണമിയിൽ അന്താരാഷ്ട്ര പ്രശസ്തി നേടിയിട്ടുണ്ട് ഇദ്ദേഹം. പിതാവ് സി.വി. രാമന്റെ മരണത്തെ തുടർന്ന് അദ്ദേഹം ഇന്ത്യയിൽ തിരിച്ചെത്തുകയും 1972 മുതൽ 1994 വരെ ബാംഗ്ലൂരിലെ രാമൻ റിസർച്ച് ഇൻസ്റ്റിറ്റിയൂട്ടിന്റെ ചുമതലക്കാരനാകുകയും ചെയ്തു.  ഇപ്പോൾ ഈ ഇൻസ്റ്റിറ്റിയൂട്ടിന്റെ ട്രസ്റ്റിയാണ് ഇദ്ദേഹം. എഴുപതോളം രാജ്യങ്ങള്ളിൽ ഇദ്ദേഹം സഞ്ചരിച്ചിട്ടുണ്ട്. കടൽ സാഹസിക യാത്രകളിൽ പ്രശസ്തനുമാണ്. കൂടാതെ ആകാശത്തിലും സാഹസികനാണ് രാധാകൃഷ്ണൻ. സ്വയം രൂപകല്പന ചെയ്യുകയും നിർമ്മിക്കുകയും ചെയ്ത ഗ്ലൈഡറുകളിൽ അദ്ദേഹം പറന്നിട്ടുണ്ട്. അടുത്ത കാലത്ത് പായ്ക്കപ്പൽ നിർമ്മാണത്തിനും സഞ്ചാരത്തിനുമാണ് അദ്ദേഹം പ്രാധാന്യം നൽകിയത്.

നിരവധി ലോക സഞ്ചാരങ്ങൾ നടത്തിയ പ്രൊഫ.വി.രാധാകൃഷ്ണൻ സ്വയം രൂപകല്പന ചെയ്ത പായ്ക്കപ്പലിൽ  ലോകസഞ്ചാരം നടത്തി. ഒരു ഡസനോളം രാജ്യങ്ങൾ താണ്ടിയുള്ള  മഹാ സാഗര യാത്ര കൊച്ചിയിലെ ബോൾഗാട്ടി മറീനയിൽ നിന്ന്  'എൽഡീമർ' (സമുദ്രച്ചിറകുകൾ) എന്ന യാട്ടിലാണ് പ്രയാണം ആരംഭിച്ചത്. ഇന്ത്യയിൽ രജിസ്റ്റർ ചെയ്ത ആദ്യത്തെ സെയിലർ ബോട്ടാണ് 'എൽഡീമർ'. 

എറണാകുളത്തെ ബോൾഗാട്ടിയിൽ നിന്ന് തായ്‌ലൻഡിലെ ഫുക്കറ്റിലേക്കായിരുന്നു ആദ്യ യാത്ര. പിന്നീട് മലേഷ്യയിലെ ലങ്കാവിലേക്കും. അവിടെ നിന്ന് സോളമൻ ഐലൻഡ് വഴി ന്യൂസിലൻഡിലേക്ക്. പിന്നീട് സൗത്ത് അമേരിക്ക. അവിടെ നിന്ന് ദക്ഷിണാഫ്രിക്കയിലേക്ക് സഞ്ചരിച്ചു. ദക്ഷിണാഫ്രിക്കയിൽ നിന്ന് മൗറീഷ്യസ് വഴി തിരിച്ച് ഇന്ത്യയിലേക്ക് യാത്രയായി. 

ഫ്രഞ്ചുകാരിയായ ഫ്രാങ്കോയിസ് ഡൊമിനിക്കാണ് പ്രൊഫ. രാധാകൃഷ്ണന്റെ ഭാര്യ.മകൻ വിവേക്.
2011 മാർച്ച് 3 ന് രാധാകൃഷ്ണൻ അന്തരിച്ചു.

## വഹിച്ച ചുമതലകൾ
റോയൽ സ്വീഡിഷ് അക്കാദമി ഓഫ് സയൻസസ് അംഗം, നെതർലാൻഡ്‌സ് ഫൗണ്ടേഷൻ ഫോർ റേഡിയോ അസ്‌ട്രോണമിയുടെ വിദേശ ഉപദേശക സമിതിയംഗം, ഓസ്‌ട്രേലിയ ടെലിസേ്കാപ് നാഷണൽ ഫെസിലിറ്റിയുടെ സ്റ്റിയറിംഗ് കമ്മിറ്റിയംഗം, ഇന്ത്യൻ നാഷണൽ കമ്മിറ്റി ഫോർ അസ്‌ട്രോണമി അംഗം തുടങ്ങിയ നിലകളിൽ വിദേശത്തും സ്വദേശത്തും ജോലി ചെയ്തു. 

## അവലംബം
 

## പുറത്തേക്കുള്ള കണ്ണികൾ
*രാമൻ ഇൻസ്റ്റിറ്റൂട്ടിന്റെ ഔദ്യോഗിക വെബ്‌സൈറ്റ്
* "M. P. Birla Memorial Award 2005: Professor Venkataraman Radhakrishnan" 

വർഗ്ഗം:1929-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:മേയ് 18-ന് ജനിച്ചവർ
വർഗ്ഗം:മാർച്ച് 3-ന് മരിച്ചവർ

വർഗ്ഗം:ഇന്ത്യൻ ഭൗതികശാസ്ത്രജ്ഞർ
അൻവർ

അമൽ നീരദിന്റെ സംവിധാനത്തിൽ 2010 ഒക്ടോബർ 15-നു് പുറത്തിറങ്ങിയ ഒരു മലയാളഭാഷ ചലച്ചിത്രമാണ് ***അൻവർ***. രാജ് സക്കറിയാസ്സാണ് ഇതിന്റെ നിർമ്മാണം. പൃഥ്വിരാജാണ് പ്രധാന കഥാപാത്രത്തെ അവതരിപ്പിക്കുന്നത്. നായികയായി മംമ്ത മോഹൻദാസും അഭിനയിക്കുന്നു. 

## അഭിനേതാക്കൾ

## അണിയറ പ്രവർത്തകർ

## നിർമ്മാണം
2010 മാർച്ചിലാണ് ഇതിന്റെ  ചിത്രീകരണം ആരംഭിച്ചത്. കൊച്ചിയിലാണ് പ്രധാന ലൊക്കേഷൻ. ഏപ്രിൽ അവസാനം ചിത്രീകരണം പൂർത്തിയായി.
## ഗാനങ്ങൾ
റഫീക്ക് അഹമ്മദ് രചിച്ച് ഗോപി സുന്ദർ ഈണം പകർന്ന ഏഴു ഗാനങ്ങളാണ് ഈ ചിത്രത്തിലുള്ളത്.

## അവലംബം

## പുറത്തേക്കുള്ള കണ്ണികൾ
*Anwar Official Website 
*Anwar will be Amal's best film: Prithviraj 

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അമൽ നീരദ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ഗോപീസുന്ദർ ഈണമിട്ട ഗാനങ്ങൾ
വർഗ്ഗം:റഫീക്ക് അഹമ്മദിന്റെ ഗാനങ്ങൾ
നിലപ്പാല

ഇന്ത്യയിലെല്ലായിടത്തും കാണുന്ന ഒരു ഔഷധസസ്യമാണ് നിലപ്പാല. . ഔഷധത്തിന്  ചെടി മുഴുവനുമായാണ് ഉപയോഗിക്കുന്നത്.

## ചിത്രശാല

File:Euphorbia thymifolia11.JPG

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:യൂഫോർബിയ
വർഗ്ഗം:കേരളത്തിലെ സസ്യജാലം
സൈബോർഗ്

മാംസവും രക്തവും സ്റ്റീലുമൊക്കെ ചേർന്ന് പാതി മനുഷ്യനും പാതി യന്ത്രവുമായ സൂപ്പർ മനുഷ്യനാണ് **സൈബോർഗ്**. റോബോട്ടിനെ യന്ത്രം / യന്തിരം എന്നു വിളിക്കാമെങ്കിൽ സൈബോർഗ് മനുഷ്യയന്ത്രമാണ്. ശരീരത്തിൽ പിടിപ്പിച്ചിരിക്കുന്ന യന്ത്രങ്ങളുടെ സഹായത്തോടെ മനുഷ്യന് സാധാരണ നിലയിൽ ചെയ്യാനാകത്ത കാര്യങ്ങൾ ചെയ്യാൻ സാധിക്കും. 1960കളോടെ ശാസ്ത്രകഥകളിൽ പ്രത്യക്ഷപ്പെട്ട സൈബോർഗുകൾ ഇപ്പോൾ യാഥാർത്ഥ്യമായിക്കൊണ്ടിരിക്കുന്നു. മനുഷ്യമസ്തിഷ്കത്തിൽ പിടിപ്പിക്കുന്ന ചിപ്പുകളും മറ്റും സൈബോർഗുകളുടെ ചിന്തകളേയും പ്രവർത്തികളേയും സ്വാധീനിക്കുന്നു.

**[[കെവിൻ വാർവിക്ക്]]** എന്ന ബ്രിട്ടീഷ് ശാസ്ത്രജ്ഞൻ ഇതിനകം സൈബോർ‌ഗ് ആയി കഴിഞ്ഞിരിക്കുന്നു. **ക്യാപ്റ്റൻ സൈബോർ‌ഗ്** എന്നാണ് ഇദ്ദേഹത്തെ ശാസ്ത്രലോകം വിളിക്കുന്നത്. ശരീരത്തിൽ ചിപ്പുകൾ ഘടിപ്പിച്ച് അതിലൂടെ കമ്പ്യൂട്ടറുമായി ആശയവിനിമയം നടത്തുകയാണ് വാർ‌വിക്. വാർ‌വിക്കിന്റെ അടുത്ത ലക്ഷ്യം മനുഷ്യന്റെ തലച്ചോറിൽ ന്യൂറോചിപ്പുകൾ സ്ഥാപിച്ച് അതുവഴി ആശയവിനിമയം സാധിക്കുക എന്നതാണ്. ഈ രംഗത്തെ ഗവേഷണങ്ങൾ പ്രോജക്ട് സൈബോർഗ് എന്ന പേരിലാണ് അറിയപ്പെടുന്നത്. കൃതൃമബുദ്ധി, റോബോട്ടിക്സ്, ബയോ മെഡിക്കൽ എഞ്ചിനീയറിങ്ങ് തുടങ്ങിയ രംഗങ്ങളിലൊക്കെ ഇദ്ദേഹം പല പുതിയ ആശയങ്ങളും അവതരിപ്പിച്ചിട്ടുണ്ട്.
ബുഫൊ പ്രൊബൊസ്കിഡേസ്

ബുഫോനിഡൈ കുടുംബത്തിൽപ്പെട്ട ഒരിനം പേക്കാന്തവളയാണ് **ബുഫെ പ്രൊബൊസ്കിഡേസ്**(ഇംഗ്ലീഷ്:**Bufo Proboscideus**). ബുഫോ ജനുസ്സിൽപ്പെട്ട ഇവയുടെ ശാസ്ത്രീയ നാമം ബുഫൊ പ്രൊബൊസ്കിഡേസ്(Bufo Proboscideus) എന്നാണ്. ഇവയെ പ്രധാനമായും കാണപ്പെടുന്നത് ബ്രസീൽ, കൊളംബിയ, ഇക്വഡോർ, പെറു എന്നീ രാജ്യങ്ങളിലാണ്. ഈർപ്പമുള്ള കാടുകൾ, നദീതീരങ്ങൾ, വെള്ളക്കെട്ടുകൾ എന്നിവിടങ്ങളാണ് ഇവയുടെ ആവാസ മേഖല.

## അവലംബം
* Coloma, L.A., Ron, S., Gascon, C & Hoogmoed, M. 2004.  Bufo proboscideus.   2006 IUCN Red List of Threatened Species.   Downloaded on 21 July 2007.

വർഗ്ഗം:തവളകൾ
മത്സരം (ചലച്ചിത്രം)

ടി.എ.ഷാഹിദ് തിരക്കഥയിൽ അനിൽ സി. മേനോന്റെ സംവിധാനത്തിൽ കലാഭവൻ മണി, വിജയരാഘവൻ, തിലകൻ, കാർത്തിക, ശ്രീവിദ്യ, സുജിത എന്നിവർ പ്രധാനവേഷങ്ങളിൽ അഭിനയിച്ച് ജനുവരി 2004-ൽ പുറത്തിറങ്ങിയ ഒരു മലയാളചലച്ചിത്രമാണ് ***മത്സരം***. മാളവിക ഫിലിംസിന്റെ ബാനറിൽ കെ.വി. കലാധരൻ, തോബിയാസ്, ഷോജ എന്നിവർ ചേർന്ന് നിർമ്മിച്ച ഈ ചിത്രം മാളവിക റിലീസ്, ശിവശക്തി എന്നിവർ വിതരണം ചെയ്തിരിക്കുനു.

## അഭിനേതാക്കൾ

## സംഗീതം
എസ്. രമേശൻ നായർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം എസ്.പി. വെങ്കിടേഷ് കൊടുത്തിരിക്കുന്നു. 
; ഗാനങ്ങൾ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''മത്സരം'' – മലയാളസംഗീതം.ഇൻഫോ
* http://popcorn.oneindia.in/title/4032/malsaram.html 
* http://www.nowrunning.com/movie/1202/malayalam/malsaram/index.htm 

വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ